Review [No Spoiler] The Last of Us Part II – Pengembaraan baru dengan penuh rasa dendam!

Sekejap sahaja dah hampir dua minggu dengan perkongsian terakhir kami untuk pandangan pertama serta temu ramah perkongsian Anthony Newman (Co-game Director) bagi permainan yang sangat dinantikan tahun ini iaitu The Last of Us Part II. Dijadualkan akan hadir ke platform PlayStation 4 pada 19 Jun 2020 ini, permainan dari Naughty Dog ini menjadi sesuatu yang berlainan dan lebih susah dari yang sebelum ini. Tetapi untuk diingati, review kami kali ini tidak mengandungi sebarang spoiler itu termasuk bahagian sinematik permainan agar anda dapat bermain dengan tenang nanti. Jadi tanpa melengahkan masa, kita lihat dulu gameplay perkongsian dari Naughty Dog untuk The Last of us Part II dahulu;

Makin rumit dan menarik setiap masa!
Wabak makin merebak di seluruh Amerika Syarikat bukan setakat dari fugus yang menjangkiti, yang terjangkiti turut merebakkan wabak tersebut dengan gigitan mereka, lima tahun berlalu selepas menempuh perjalanan yang penuh bahaya bagi Ellie dan Joel yang menetap di Jackson City, Wyoming. Mereka masih menghadapi ancaman jangkitan wabak yang mengubah manusia ini juga dengan mangsa-mangsa yang terdesak untuk meneruskan kehidupan. Di samping itu, mereka masih menjalani kehidupan yang masih stabil dalam komuniti yang selamat.

Di seluruh pasca dunia  Amerika Syarikat setelah wabak itu merebak, lima tahun setelah berakhirnya perjalanan berbahaya, Ellie dan Joel menetap di Jackson City, Wyoming. Walaupun mereka masih perlu menghadapi ancaman jangkitan dan mangsa yang lebih terdesak, mereka menjalani kehidupan yang damai dan stabil dalam komuniti bersama yang terselamat.
Sehingga satu hari mendatang hingga konflik ganas yang mengganggu keamanan bagi mempertahankan keadilan, Ellie menjadi sasaran dan teruskan perjalananya dengan penuh rasa dendam dan kejam menentang yang terjangkiti wabak dan puak musuh yang berlainan di sebalik keruntuhan Seattle. Dalam penentangan membalas dendam, satu persatu pelaku harus dihadap Ellie sambil menghadapi bahaya tanpa henti oleh kerana penderitaan yang ditanggungnya. Konflik moral juga sering terjadi dan gelombang dalaman yang naik turun dalam perjalanan yang penuh keganasan dan mencabar definisi kami tentang pekara yang betul atau salah juga baik atau jahat.

Sesiapa yang tidak pernah bermain The Last of Us mungkin akan menyatakan permainan ini hanyalah seperti permainan zombie yang lain. Tetapi pada pemain yang dah selami perjalanan cerita permainan ini dari permainan asal yang hadir pada tahun 2013 di PlayStation 3 dan kini setelah beberapa tahun berlalu selepas ramai pemain setia menantikan kesinambungan permainan ini, mesti rasa teruja kerana keinginan diri yang kuat untuk mengetahui apa yang terjadi dalam perjalanan hidup Ellie dan Joel. Naughty Dog berjaya membuat sebuah permainan dengan gabungan sinematik cerita yang sangat menyentuh hati ibarat filem. Menceritakan setiap kisah yang menarik dari setiap babak dalam The Last of Us Part II adalah kuncinya bersama keseimbangannya. Walaubagaimanapun, kisah tidak boleh diceritakan begitu banyak, kerana hak pemain harus dihormati.
Aksi penuh gementar dan terdesak untuk teruskan hidup!

Antara hidup dan mati, anda boleh bertaruh dalam kehidupan yang dijalankan Ellie dalam sistem permainan baru ini. Dengan pelbagai peningkatan prestasi pertempuran jarak dekat berintensi tinggi, aksi tanpa henti dan siluman dinamik, setiap perjuangan Ellie ibarat terdesak untuk bertahan hidup. Dari watak yang nampak sangat realiti, memberi setiap emosi hingga kekerutan muka yang ketara nampak, setiap emosi yang dikeluarkan memberi impak seperti tangisan ibarat ianya sesuatu kehidupan sebenar yang terjadi dihadapan mata kita sendiri. Pelbagai senjata, barangan kraf untuk dipersuaikan mengikut kemampuan Ellie dengan gaya permainan anda sendiri. Nyata untuk menyelamatkan diri dari yang terjangkiti menjadi sesuatu yang paling ditakuti dalam permainan ini.
Sistem yang dinaik taraf

Pertama sekali, anda berpeluang 100% untuk menyelesaikan permainan tanpa sebarang naik taraf tetapi sudah semestinya menaik taraf menjadikan permainan lebih lancar. Tetapi, ingin menaik taraf bukan lah sesuatu yang mudah, sumber sentiasa tidak mencukupi kerana jumlah sumber seperti skru dan pil nyata begitu terhad. Jadi untuk meningkatkan kemahiran pasti sesuatu yang sangat payah. Jadi pilih yang terbaik untuk anda dan lihat kemahiran yang mana paling penting untuk anda.
Terdapat 5 jenis “Survival Skill” dan hanya yang pertama dibuka saat awal permainan. Yang selebihnya memerlukan anda untuk mencari panduan survival atau majalah sepanjang permainan. Ada juga yang memerlukan anda untuk menyelesaikan puzzle seperti membuka peti besi dan ada juga kawasan tertentu untuk anda mendapatkan majalah. Ada juga dalam naik taraf kemahiran ini akan membuka barangan kraf baaru dan selalunya peluru.

Hampir kesemua senjata dapat dinaik taraf dan dipertingkatkan. Selagi ada meja kerja untuk meningkatkan senjata, pastikan anda mempunyai sumber yang mencukupi! Jadi selepas menaik taraf contohnya dengan menambah skop pada senjata anda, anda dengan senang boleh menewaskan musuh dengan tembakan yang boleh dilihat dari jarak jauh dan lihat melalui skop. Juga, anda boleh menaik taraf senjata sehingga dapat menampung lebih banyak peluru dan juga meningkatkan kerosakan dan kekuatan senjata api kerana setiap senjata yang berbeza, ianya mempunyai statistik yang berbeza untuk ditingkatkan, tidak semua senjata memberi peningkatan fungsi yang sama.
Bersedia menghadap musuh yang baru!

Kali ini anda perlu bersedia dengan beberapa musuh yang terbaru termasuk musuh manusia dan juga musuh yang dijangkiti wabak. Kita bermula dengan musuh manusia dimana dipecahkan dalam beberapa puak yang berbeza iaitu sebilangan organisasi ibarat tentera bersenjata profesional bersenjata – Washington Liberation Front (WLF),juga puak yang beragama mahir dalam penggunaan busur dan anak panah, senjata jarak dekat dan serangan menyelinap serta SCAR di mana mereka lebih menggunakan tanda isyarat seperti bersiul dalam memberitahu di mana musuh atau yang dijangkiti serta mereka kurang berinteraksi sesama sendiri. Untuk musuh manusia lebih kepada kesukaran dihadapi kerana mereka tidak ingin mati dan lebih kepada menyelamatkan diri. Disebabkan itu, anda mungkin akan lihat apabila menyerang musuh mereka sering ambil tempat lindung dari terkena serangan dari kita.
Manakala untuk musuh manusia yang menggunakan senjata berat menjadi pencabar yang lebih berat untuk ditanggung dan ditewaskan kerana mereka turut mempunyai HP yang lebih tinggi serta nyawa yang lebih banyak. Mereka juga dapat menggunakan serangan melee dan boleh bergelut dengan anda sehingga jatuh ke tanah serta mereka akan menggunakan senjata berat untuk menewaskan anda! Senang cerita, mereka sangat kuat sehingga anda akan berusaha menghindari serangan mereka walaupun anda cuba mengelaknya, termasuk jika anda menggunakan senjata melee anda, tetapi tetapi terdedah kepada serangan jarak dekat apabila anda berjaya mengelakkan serangan jarak dekat mereka.

Beralih pada Anjing serangan dimana mereka sangat menjengkelkan pada kami dan akan mendedahkan anda ketika dalam keadaan serangan hendap hanya dengan menghidu anda, jadi anda perlu bersiap sedia kerana jika anjing ini temui anda sudah tentu lokasi anda 100% telah terdedah dan musuh terdekat akan mula menembak anda. Agak gemuruh jika anjing ini bertemu anda, terasa terlalu siksa apabila tiba masanya dari anjing kena terus menghadap manusia yang sudah tahu dimana kita. Tetapi, anjing ini tidaklah kuat mana pun terutama jika bersendirian, kerana apa jua serangan melee senang membunuh mereka hanya dalam satu serangan. Anda juga boleh menembak pemilik anjing tersebut dengan menggunakan busur atau anak panah jarak jauh juga Headshot atau bergelut secara senyap. Apabila pemiliknya mati, anjing tersebut akan terpana dan tidak memahami apa yang sedang berlaku, jadi cepat selesaikannya dan anda akan terselamat! Jika tidak, jika musuh yang berdekatan melintas, ia akan menjadi pemilik baru anjing tersebut.

Kali ini, antara yang dijangkiti wabak pula yang kami ingin kongsikan. Mereka ada tahap tersendiri dan makin kuat seperti Bloater makin sukar untuk ditewaskan.Berbeza dari manusia, mereka akan terus menyerang tanpa berfikir dan anda akan merasa sangat gementar apabila dikejar oleh segerompolan yang terjangkiti.
Pertama, Stalkers dimana dalam The Last of Us Part II, Stalker hanya akan mengelilingi pemain dari belakang untuk serangan hendap dan jika anda adalah pemain yang hebat dalam taktik berlawan. Stalkers ini ibarat Runner yang tiba-tiba muncul dibelakang mereka sehingga tidak disedari. Tetapi dalam The Last of Us Part II, AI Stalker telah dipertingkatkan, ianya tidak akan menghadap secara langsung dan akan terus keluar jika pemain sedang bertarung dengan musuh terjangkiti yang lain, agak bijak di situ kerana mereka mencari kekurangan pemain dan kemudian melancarkan serangan serta menjadikan permainan lebih sukar. Stalker ini sentiasa tahu anda di mana, walaupun kita berjaga-jaga dan nampak mereka seperti melekat di dinding, mereka tetap akan menyerang anda dari belakang.
Kemudian beralih pada Shamblers, dimana HP mereka agak tinggi tetapi tidak mempunyai serangan sekali terbunuh seperti Clicker, tetapi serangan spora AOEnya sangat menjengkelkan. Dia juga akan meletup dan meninggalkan sejumlah gas serta ianya sangat membahaya jika gasnya dikeluarkan di kawasan kecil, jadi cubalah membunuhnya dalam jarak jauh.

Manakala untuk Bloater dan Runner tiada banyak perbezaan dari The Last of Us yang asal, cuma dalam The Last of Us Part II ianya lebih sukar untuk dielak dan memulakan semula ciri serangan hendap anda agar tidak disedari kehadiran anda dihadapan mereka. Juga diingatkan bahawa HP Bloater kini turut ditambah dan serangannya menjadi lebih kuat dari sebelum ini.
Terdapat beberapa lagi yang dijangkiti dalam permainan, seperti tahap 6 yang dijangkiti, ketika berperang akan membuat anda merasa ibarat bermain Resident Evil sebentar.
Berlawan bila perlu, berhenti bila rasa dapat elak!

Terdapat banyak cara untuk membunuh musuh, juga pemain tidak perlu membunuh semua orang untuk maju didalam permainan. Batu-bata dan botol kaca sering menjadi ibarat rakan baik anda kerana ianya banyak membantu anda untuk mengalih perhatian musuh. Ciri kombat hampir serupa dengan The Last of Us, tetapi ada yang telah diberi pembaikan dan ada lebih banyak cara untuk membunuh musuh. Tetapi seperti dinyatakan diatas, tidak semestinya anda perlu membunuh semua musuh dan teruskan sahaja ke peringkat seterusnya. Tapi jika anda berkeyakinan tinggi dan rasa cukup kuat untuk menewaskan mereka, anda boleh teruskan serangan kepada mereka.
Pertempuran melee jauh lebih sukar daripada yang sebelumnya. The Last of Us Part II menambah aksi mengelak untuk menjadikan jarak melee lebih strategik dan berirama. Pemain juga harus berhati-hati jika rasa tidak berdaya, musuh dapat menyerang dengan mudah dalam serangan melee anda dan kemudian akan menembak anda. Tidak kira jika anda berada dalam situasi berjaga-jaga, anda masih boleh menggunakan senjata untuk menyerang musuh. Lagi satu yang menarik adalah efek setiap serangan yang dilakukan, bukan setakat emosi dari wajah pratagonis atau WLF/Scar sahaja yang nampak realiti, sebaliknya andai kata kami memberi serangan sehingga tangan musuh cedera, bukan setakat darah, ianya juga akan patah dan tercampak ketepi!

Selain itu terdapat banyak senjata yang anda boleh cuba untuk digunakan, dari pistol ke shotgun atau senapang buru juga panah! Ada juga senjata yang boleh ditukar-tukar jenis pelurunya. Selain itu anda juga boleh lakukan pendekatan tidak langsung seperti membuat musuh bergaduh sama sendiri dengan daya tarikan musuh dijangkiti kepada WLF atau Scars.
Dari segi serangan hendap kini ada beberapa cara untuk anda cuba membunuh sama ada dengan panah atau senjata yang ada lampiran penyenyap (silencer). Pemain boleh menggunakan cara meniarap dan menyelam untuk mempunyai lebih banyak pilihan bulatan taktikal bagi menyelinap dengan terus membunuh musuh atau mengelakkan mereka. mengenai menyelam, ya selepas 5 tahun berlalu, Ellie telah belajar berenang. Beberapa bahagian dalam permainan yang memerlukan Ellie untuk berenang bagi mengelak kehadiran dihadapan musuh. Bahagian ini juga antara salah satu kegemaran kami kerana anda tidak perlu menyelinap dan bersembunyi didalam air sebaliknya perhatikan kemampuan kapasiti vital. Selain itu anda juga boleh dengar didalam air.

Sejujurnya, kami ni tidak lah kuat semangat, jadi kami lebih suka bermain ibarat Batman, membuang serangan hendap dan bunuh secara senyap kerana ianya lebih menjimatkan barangan dan peluru anda. Lebih menarik jika lakukan ini, musuh tidak akan menyedari anda dimana! Walaubagaimanapun, terdapat banyak pertemuan di mana musuh yang berjaga-jaga dapat mengetahui kedudukan kita. Ketika menghadapi manusia, jauh lebih mudah untuk menjalankan dan memulakan kembali serangan hendap, tetapi jauh lebih sukar ketika melawan orang yang dijangkiti.
Setelah seminggu, senang cerita apabila Ellie sampai ke Seattle, menu permainan akan memiliki New Game+, senjata dan skil yang di tingkatkan dalam seminggu dapat dimiliki serta Photo Mode telah ditambahkan yang dapat digunakan di mana-mana tidak kira dengan pelbagai tangkapan yang menarik dan koleksi dapat dikumpulkan.
Dunia besar untuk diterokai penuh teka-teki

Menyelesaikan “teka-teki” dalam permainan untuk ke kawasan seterusnya adalah salah satu bahagian besar dalam permainan. Penyelesaian teka-teki ibarat pekara yang paling kritikal dalam permainan ini. Anda perlu menggabungkan elemen sekeliling untuk berfikir dengan tepat sama ada untuk mencari orang, ke kawasan tertentu atau mencari sesuatu untuk mencetuskan plot seterusnya.
Andai kata kita tidak dapat menyelesaikannya dalam jangka waktu yang ditetapkan, jangan risau kerana dalam permainan akan memberi anda petua atau secara langsung menunjukkan apa atau bagaimana untuk bergerak ke kawasan seterusnya. Jangan risau, permainan ini tidak mempunyai unsur hukuman. Sebagai contoh, tiada sebarang musuh yang terjangkiti akan datang serang anda tiba-tiba jika tidak dapat menyelesaikannya dalam waktu yang diberikan.

Selain membalikkan kotak, kini anda dapat memecahkan tingkap kaca untuk mencari mesin layan diri atau memasuki kawasan baru. Juga ditambah dalam aspek permainan seperti membaling tali dan memanjat tali. Pemain dapat meneroka tempat yang lebih berbahaya melalui ayunan tali seperti Nathan Drake didalam permainan Uncharted, jadi ianya sesuatu yang menarik kerana kedua permainan adalah dari pembangun yang sama. Jadi ingat, teka-teki di dalam The Last of Us Part II bukan sekadar teka-teki diatas kertas!
Sekeliling pemandangan dunia pasca kiamat dalam The Last of Us Part II juga lebih nampak realiti termasuk bangunan-bangunan yang telah pecah riuk mungkin akibat kesan pengeboman dari pihak Federal Disaster Response Agency (FE.D.R.A.) untuk memusnahkan yang terjangkiti. Selain itu, anda juga boleh melihat fungus parasit Cordyseps yang menjadikan yang terjangkiti ini lebih meliar di kawasan tertutup dan kawasan basah.
Tersentuh dengan jalan cerita The Last of Us Part II

Ramai yang tahu dalam permainan pertama The Last of Us dilengkapi dengan tema yang penuh kasih sayang, kelangsungan hidup dan harapan. Tetapi sejujurnya kami ingin menyatakan dalam The Last of Us Part II  dipenuhi dengan sifat berdendam dan memberi kesan yang sangat mendalam. Pekara yang dialami Ellie nyata memberi sebuah impak yang sangat besar pada dirinya. Kerana terlalu memikirkan tragedi dan pelbagai lagi situasi yang dihadap oleh Ellie, dia kini bertarung dalam keadaan marah dan kebingungan.
Selain itu, semua watak dalam permainan mempunyai cerita tersendiri serta mempunyai masa lalu yang ada juga mempunyai kaitan dengan penceritaan masa kini permainan. Bukan setakat pada watak yang hidup, sebaliknya pada watak yang mati juga ada memo penceritaannya yang tersendiri membuatkan kita mengimbau kepada situasi yang terjadi pada si mati contohnya seperti penduduk asal kawasan tersebut atau kejadian sebelum wabak tersebut merebak.
Apabila kami memainkannya, kami terasa ada beberapa pekara yang terasa seperti tidak adil untuk menilai sesuatu dengan definisinya sendiri. Ada kala juga, kami terfikirkan, didalam permainan kita dah nampak apabila musuh yang dijangkiti, keadaan menjadi huru-hara manusia bunuh sesama manusia, atau serangan terus dari yang dijangkiti wabak sehingga perasaan kasih sayang mula memudar kerana semua ingin selamatkan diri sendiri.

Tetapi cuba bayangkan jika berlaku dalam keadaan nyata masa kini diluar permainan, dijadikan contoh wabak pandemik COVID-19 yang berleluasa di seluruh dunia, mungkin dalam permainan kita nampak watak wanita yang menjadi wira, tetapi jika nyata? Mungkin lebih huru hara dan melibatkan banyak kekecohan di antara semua jantina dan kaum. Sekiranya tragedi seperti The Last of Us benar-benar terjadi di dunia kita, kami merasakan bahawa sifat semula jadi manusia, sisi kemanusiaan yang mementingkan diri sendiri akan terdedah, semua orang tidak akan saling membantu seperti dalam permainan dan bencana ini boleh juga menyaksikan wajah sebenar setiap manusia. Kami berharap bahawa dalam keadaan ini, kita manusia harus bersatu dan membantu, serta empati sememangnya diperlukan dalam jiwa masing-masing untuk teruskan kehidupan.
Kesimpulannya

Seperti yang semua peminat nampak, berbanding dengan The Last of Us di PS3, kini The Last of Us Part II mempunyai banyak peningkatan terutama dalam segi kualiti grafik. Berbanding dengan prestasi grafik dan visual Uncharted 4 yang hadir tahun 2016 untuk PS4 dari pemaju yang sama, Naughty Dog berjaya memberi perkembangan yang sangat tinggi dalam The Last of Us Part II. Bukan hanya diwajah, sebaliknya perincian sehingga bulu-bulu roma yang turut kelihatan walaupun pada watak wanita didalam permainan. Kerana bila berfikir secara logik, sudah tentu dalam keadaan sebegini wanita tidak sempat pun untuk menghiasi diri mereka bagi bertahan hidup. Jadi kami sangat kagum dengan perincian sebegini yang diberikan oleh Naughty Dog dalam The Last of Us Part II.
Selain itu, personaliti setiap watak juga nampak hidup. Terutama yang kami ingin memuji seperti yang ada dinyatakan di perenggan atas, setiap watak mempunyai emosi tersendiri yang ketara boleh nampak di wajah mereka. Sehinggakan saat Ellie kesakitan, reaksi yang diberikan nampak sangat realiti dengan muka kemerahan dan hidungnya memberi reaksi kerana menangis. Juga terdapat hubungan mata dalam tangkapan wajah dan gerakan yang sempurna ini hanya ditunjukkan oleh orang yang hidup.

Pasukan Naughty Dog memang patut dipuji kerana mereka telah mengkaji sedalam yang boleh dari semua segi aspek emosi seperti dendam dan keadilan, jadi ianya berbaloi walaupun permainan ini ditangguh pelancarannya sehingga beberapa kali. Nyata, Naugthy Dog berharap dapat merancang kesemua watak dalam permainan ini nampak realistik dan bukan sahaja pada Ellie dan Joel sebaliknya semua watak dalam permainan ini mempunyai keperibadian yang unik.
Sejujurnya kami sangat gembira kerana berpeluang dapat bermain awal untuk The Last of Us Part II. Penantian kami setelah beberapa tahun berlalu selepas The Last of Us asal, kami percaya, bukan hanya kami,sebaliknya ramai lagi yang dapat review permainan ini akan memberi markah keseluruhan dengan komen yang hebat!

Tetapi buat masa ini, kami tidak boleh menceritakan selebihnya dalam permainan terutama jalan penceritaan. Maafkan kami, kami tidak mahu menjadi spoiler, nanti tak syiok pula anda nak main kan! Jadi pada anda yang ingin mendapatkan The Last of Us Part II bersama edisi yang hebat dan barangan fizikal menarik, anda boleh dapatkannya dengan harga bermula RM239.00. Jangan lepaskan ‘masterpiece‘ hebat dari Naughty Dog ini okay! Jangan lupa ke laman web rasmi The Last of Us Part II untuk maklumat lebih lanjut mengenai permainan ini.
 BELI disini!!

THE LAST OF US PART IIRelease Date: 2020-06-19PlayStation 4

The Last of Us Part II adalah permainan petualangan aksi yang dibangunkan oleh Naughty Dog dan diterbitkan oleh Sony Interactive Entertainment untuk PlayStation 4.

Jangan lupa untuk ikuti kami di TikTok!
  @gamersantaimy
The Review

                    The Last of Us Part II

9.5
Score

Penantian kami setelah beberapa tahun berlalu selepas The Last of Us asal, kami percaya, bukan hanya kami,sebaliknya ramai lagi yang dapat review permaianan ini akan memberi markah keseluruhan dengan komen yang hebat!

PROS
 Salah satu jalan cerita yang baik dan sangat menarik Grafik yang sangat Superb~ Anda akan rasa terikat dengan watak-watak

CONS
 Mod mendengar boleh membingungkan, terutama ketika musuh berada jauh

Review Breakdown

Penuh dengan dendam dengan penceritaan yang baik! Korang kena beli!
0

Tags: Naughty DogNo Spoil Review TLOU IINo Spoiler Review TLOU IIThe Last of UsThe Last of Us part IITLOU II


Killing Floor 2 kini PERCUMA di Epic Games Store – Claim sekarang!

Setiap hari Jumaat, Epic Games Store akan mengemas kini barisan game percuma yang tersedia selama satu minggu. Kali ini, Epic memberikan dua game secara percuma termasuk Ancient Enemy dan Killing Floor 2.

Mulai hari ini, 8 Julai hingga 14 Julai 2022, korang boleh tebus kedua-dua game tanpa sebarang kos dan akan berada dalam koleksi buat selama-lamanya. Best kan?

Ancient Enemy

Ia adalah game kad RPG strategy di mana anda membuat keputusan taktikal yang menarik ketika berperang menyimpang musuh dan mengatasi teka-teki yang mencabar. Menghadapi sekumpulan musuh yang mematikan, masing-masing muncul dari dunia di mana kejahatan telah menang. Anda bukan sahaja harus bertahan, tetapi juga membina semula kuasa untuk mengalahkan kejahatan dan melawan dalam satu pertarungan terakhir terhadap musuh yang besar!Menurut Epic Games Store
Killing Floor 2

Di Killing Floor 2, pemain akan turun ke benua Eropah di mana wabak yang disebabkan oleh eksperimen gagal Horzine Biotech telah tersebar dengan cepat dan mendapat momentum yang tidak dapat dihalang. Hanya satu bulan selepas peristiwa di lantai pembunuhan asal, klon spesimen ada di mana-mana dan tamadun berada dalam kegelisahan.Komunikasi telah gagal, kerajaan telah runtuh, dan pasukan tentera telah dibasmi secara sistematik. Orang-orang Eropah tahu kelangsungan hidup dan pemeliharaan diri lebih baik dan orang yang terselamat telah bersembunyi. Walaupun begitu, tidak semua orang telah berputus harapan. Sekumpulan orang awam dan tentera upahan telah berkumpul bersama untuk memerangi wabak dan menubuhkan pangkalan operasi swasta di seluruh Eropah. Apabila mengesan wabak klon spesimen, pemain akan turun ke zon panas Zed-sarat dan membasmi mereka.

Ciri-ciri penting
6 pemain co-op atau soloBanyak watak yang boleh dimainkan sebelum anda memasuki perlawanan dalam mode co-op dan solo. Mode survival Mode PvP seramai 12 pemain dimana terdapat dua pasukan yang akan bergilir-gilir untuk bermain sebagai manusia dan Zed. Dapatkan skor tertinggi dan menang perlawanan tersebut.Zed yang menakutkan Musuh baru dan kegemaran ramai kembali dengan AI lebih bijak, kuat dan bekerja sebagai satu pasukan untuk mengalahkan pemain. Gabungan senjata unikDari senjata tentera, senjata brutal, senjata klasik dan senjata luar biasa yang dipanggil “Mad Scientist”.Sistem PerkPerk dari game original telah ditambah baik. Semua perk progress dengan lebih banyak pilihan talent yang bermakna dan menguatkan playstyle yang berbeza. Pertempuran Melee BrutalPemain mempunyai kawalan ke atas jenis serangan melee yang membolehkan mereka melumpuhkan tulang ZedZed TimeDengan menggunakan Zed Time, segala pergerakan anda akan menjadi slow motion dalam masa yang sekejap.

Jadi, apa tunggu lagi? Cepat tebus Ancient Enemy dan Killing Floor 2 sekarang di Epic Games Store secara percuma. Untuk lebih banyak berita tentang game percuma, sila klik pautan ini.
 Download Sekarang!

Killing Floor 2
Epic Games Store, PlayStation 4, Steam, Xbox One
Killing Floor 2 adalah game Action Horror Survival yang telah dilancarkan pada 18 November 2016 di PS4, Xbox One dan PC.

Jangan lupa untuk ikuti kami di TikTok!
  @gamersantaimy
Tags: Ancient EnemyKilling Floor 2


Ini gempak! Filem Aksi Langsung TOKYO REVENGERS nampaknya akan ditayangkan di GSC 9 Disember ini!

Nampaknya Sah! GSC Movies Malaysia telah mengesahkan mereka akan menayangkan filem aksi langsung Tokyo Revengers di GSC Cinemas Malaysia! Perkongsian ini adalah melalui laman sosial GSC di Facebook dan Instagram mereka. Filem ini juga akan ditayangkan di pawagam GSC bermula 9 Disember seperti kemaskini melalui laman web rasmi GSC.

Berdasarkan siri manga “Tokyo Revengers” oleh Ken Wakui (pertama kali diterbitkan 2017 di Weekly Shonen Magazine), berikut adalah petikan sinopsis filem ini;
Takemichi Hanagaki (Takumi Kitamura)berusia 26 tahun. Hidupnya penuh kehilangan arah tuju atau lebih senang sengsara. Suatu hari, dia mengetahui dari berita bahawa Hinata Tachibana dan adiknya Naoto Tachibana (Yosuke Sugino) dibunuh oleh Tokyo ManjiGang. Takemichi Hanagaki terkejut dengan berita itu, kerana Hinata Tachibana adalah cinta pertamanya semasa sekolah menengah.Keesokan harinya, Takemichi Hanagaki didorong oleh seseorang di stesen dan jatuh ke landasan keretapi. Pada masa itu, dia kembali 10 tahun ke masa lalu. Di sana, dia memberitahu Naoto Tachibana bahawa dalam 10 tahun, Hinata Tachibana akan dibunuh. Ini berubah pada masa kini. Sekarang, Naoto Tachibana bekerja sebagai detektif dan mengelakkan dirinya dibunuh oleh Tokyo Manji Gang, tetapi nasib Hinata Tachibana berbeza. Dia dibunuh oleh mereka.Takemichi Hanagaki kemudian meminta pertolongan dari Detektif Naoto Tachibana. Dia ingin menyelamatkan Hinata Tachibana dengan patah balik ke masa lalu untuk menghancurkan Tokyo Manji Gang.

Antara pelakon dalam filem ini adalah:
Takumi Kitamura sebagai Takemichi HanagakiYuki Yamada sebagai Ken RyugujiYosuke Sugino sebagai Naoto TachibanaNobuyuki Suzuki sebagai Masataka KiyomizuHayato Isomura sebagai Atsushi SendoShotaro Mamiya sebagai Tetta KisakiRyō Yoshizawa sebagai Manjiro SanoMio Imada sebagai Hinata TachibanaGordon Maeda sebagai Mitsuya TakashiHiroya Shimizu sebagai Shuji HanmaKazuki Horike sebagai Haruki HayashidaYoshiki Minato sebagai Nobutaka Osanai

Membawa filem ini sememangnya akan menjadi makin gempak di Malaysia! Tokyo Revengers telah mencapai hampir $ 40 juta USD di Timur, melampaui adaptasi anime utama lain yang sebelumnya memegang posisi teratas adalah Rurouni Kenshin: The Finale!. Tidak menghairankan, filem anime mendapat tempat teratas untuk tahun ini ketika datang ke filem terlaris dari adaptasi manga/anime tertinggi pada tahun 2021, seperti Evangelion: 3.0 + 1.0 Thrice Upon A Time, Detective Conan: The Scarlet Bullet, dan Belle yang kini ada di senarai bersama Tokyo Revengers pada masa ini.
 Jadi peminat di Malaysia, jangan lupa serbu GSC untuk tonton Filem aksi TOKYO REVENGERS bermula 9 Disember 2021 ni nanti ok! TOMAN gua datang cari lu!
Jangan lupa untuk ikuti kami di TikTok!
  @gamersantaimy
Tags: Filem TOKYO REVENGERSGSC MalaysiaTokyo Revengers


UNIQLO rasmi melancarkan koleki UT Animal Crossing: New Horizons di Malaysia pada 7 Jun!

Syarikat pakaian popular UNIQLO akan melancarkan koleksi UT Animal Crossing: New Horizons, permainan terkenal dari Nintendo Co., Ltd. untuk Nintendo Switch, pada hari Isnin, 7 Jun. Berdasarkan konsep “Connect with friends through clothing,” koleksi ini diilhamkan oleh watak haiwan yang unik di dalam permainan, dan kehidupan mereka di dunia New Horizons. Selain itu, kandungan khas dalam permainan juga ditawarkan melalui “UNIQLO Island” dan ciri “Custom Designs”

Koleksi pakaian UT untuk lelaki, wanita, kanak-kanak, dan bayi dapat dinikmati oleh semua generasi dan diilhamkan oleh kehidupan mewah dan santai di pulau New Horizons. Ini semua ditunjukkan melalui kemeja-T, tote beg, tuala, dan barang-barang lain. Akan keluar di seluruh kedai Uniqlo Malaysia (termasuk kedai dalam talian) pada 7 Jun 2021, mari kita lihat produk yang ditawarkan:

LELAKI

Kemeja-T - 6 rekaan (bernilai RM59.90)

1 of  11

-
+

WANITA

Kemeja-T - 4 rekaan (bernilai RM59.90)

1 of  6

-
+

Tunik - 3 rekaan (bernilai RM79.90)

1 of  5

-
+

KANAK-KANAK

Kemeja-T - 6 rekaan (bernilai RM39.90)

1 of  8

-
+

Seluar pendek - 4 rekaan (bernilai RM29.90)

1 of  4

-
+

BAYI

Kemeja-T - 3 rekaan (bernilai RM39.90)

1 of  3

-
+

BARANGAN LAIN

Tuala Selimut - 3 rekaan (bernilai RM79.90)

1 of  3

-
+

Beg yang boleh dilipat - 3 rekaan (bernilai RM39.90)

1 of  8

-
+

Bermula 29 April, “UNIQLO Island” akan muncul di New Horizons. Pemain dapat mengunjungi Pulau UNIQLO menggunakan fitur “Dream Address” dan memasuki kedai UNIQLO yang realistik. Portal “Custom Designs” akan mempunyai 21 rekaan kemeja-T yang berkaitan dengan koleksi di mana pemain dapat menikmati pakaian dunia sebenar dalam permainan!
Untuk segala liputan kami tentang Uniqlo selain dari UT Animal Crossing: New Horizons, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Animal Crossing: New HorizonsfesyenMalaysiapakaianuniqloUTUT Animal Crossing: New Horizons


Mod Easy bagi y’all yang merana main Sekiro: Shadows Die Twice!

Sekiranya korang tertarik dengan dunia Sekiro tetapi rasa turn-off sebab tahap kesusahannya, MOD ini oleh Tender Box ialah apa yang korang perlukan.

Walaupun kami telah melihat beberapa MOD “easy” untuk game ini, kebanyakannya MOD ini sebenarnya tidak menjaminkan satu permainan yang lebih mudah dan cuma bantu dalam beberapa situasi. MOD yang saya memperkenalkan ini cara yang lebih tradisional untuk memudahkan gameplay, dan ia boleh meningkatkan kadar “item drop”, menguatkan kekuatan serangan pemain, meningkatkan daya pertahanan pemain, dan mengelak kecederaan daripada jatuh. Yang saya rasa mungkin paling seronok untuk korang ialah MOD ini memberi infinite Spirit Emblem. Jadi korang spam lah sampai musuh tuh mampus.
Jika korang nak download MOD ini, (dengan jelas, untuk PC sahaja k gais!), korang boleh lawat link ini. Kalau rasa nak cabar diri, tidak perlulah muat turun. Tapi kalau nak enjoy jalan ceritanya sambil main dengan santai, boleh saja cuba MOD ini! Tata have fun!

Sumber – Twisted Voxel
Jangan lupa untuk ikuti kami di TikTok!
  @gamersantaimy
Tags: infinite Spirit EmblemMod EasyPCSekiro: Shadows Die Twice


A timeout occurred
Error code 524


The DioField Chronicle dilancarkan pada 22 September 2022 di semua konsol dan PC

Square Enix selaku penerbit mengumumkan game strategy RPG baru iaitu The DioField Chronicle akan dikeluarkan pada 22 September 2022 di PlayStation 4, PlayStation 5, Xbox One, Xbox Series X|S, Switch dan PC melalui Steam. Dibangunkan oleh Lancarse, demo untuk game ini akan dilancarkan pada 10 Ogos 2022.

『The DioField Chronicle』は2022年9月22日（木）に発売が決定しました。7/7（木）より予約受付を開始します。※DL版の各PFストアへのURLは7/7(木)に告知予定です。体験版は8月10日を予定しております。こちらもどうぞご期待ください。#DFC #ディオフィールドクロニクル #TheDioFieldChronicle pic.twitter.com/wL7YI84Dlp

— ディオフィールドクロニクル公式 (@DFC_JP) July 2, 2022

Sebelum membeli game ini, anda dibenarkan untuk mencuba terlebih dahulu dengan bermain demo The DioField Chronicle. Dalam demo, ia akan meliputi keseluruhan bab pertama dan progress daripada demo boleh dibawa ke game penuh selepas dilancarkan nanti.

Bagi sesiapa yang tidak tahu, berikut adalah sinopsis The DioField Chronicle:
Ia berlaku di benua yang dilanda perang, di mana Kingdom of Alletain terletak di kawasan berhampiran konflik antara Trovelt-Schoevian Empire dan Rowetale Alliance. Apabila Empire akhirnya mengalahkan Alliance, mereka mengalihkan perhatian mereka kepada Alletain. Game ini mengikuti kumpulan tentera upahan yang berkaitan dengan Alletain yang dipanggil “Blue Foxes”. Empat ketua kumpulan itu ialah Andrias Rhondarson, seorang pengawal peribadi diraja yang mengetahui ilmu sihir kuno, Fredret Lester, kawan zaman kanak-kanaknya, Iscarion Colchester, seorang pemanah dan bekas bangsawan, dan Waltaquin Redditch, seorang wanita mage.

Ciri-ciri penting
RPG simulasi serba baru – Menceritakan tentang kisah epik peperangan dan penghormatan. Menampilkan dunia unik yang cantik di mana ia menggabungkan pengaruh fantasi, zaman pertengahan dan moden.Pertempuran Real-Time strategik – Gunakan pelbagai kemahiran, kelas dan senjata dengan bijak untuk menyerang musuh dan menyelesaikan misi anda.Adegan pertempuran “Diorama”- style – Persekitaran semula jadi dan budaya DioField digabungkan dengan tekstur “Diorama”-style yang unik untuk mencipta estetika visual yang jelas dan cantik.

Saya ingin mengingatkan sekali lagi bahawa The DioField Chronicle akan dilancarkan pada 22 September 2022 di PlayStation 4, PlayStation 5, Xbox One, Xbox Series X|S, Switch dan PC melalui Steam. Jika anda berminat untuk mencuba game ini terlebih dahulu, mereka juga melancarkan versi demo pada 10 Ogos 2022.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
 Pra-pesan Sekarang!

The DioField Chronicle

The DioField Chronicle merupakan game strategy RPG yang dibangunkan oleh Lancarse dan diterbitkan oleh Square Enix. Ia akan dikeluarkan pada 22 September 2022 di PlayStation 4, PlayStation 5, Xbox One, Xbox Series X|S, Switch dan PC melalui Steam.

Jangan lupa untuk ikuti kami di TikTok!
  @gamersantaimy
Tags: The DioField Chronicle


Final Fantasy XV Windows Edition Murah Di Green Man Gaming, Hanya Untuk 24 Jam!!!!

Sekadar artikel pendek, aku nak share dengan korang dan sedikit info, ada jualan Square Enix di website Green Man Gaming, dan bagi aku sangat berbaloi bagi mereka yang merupakan kaki layan game JRPG, terutama mereka yang kipas susah mati Final Fantasy! Sebab apa, korang boleh dapatkan Final Fantasy XV Windows Edition dengan harga MYR 84.56. Harga asal FFXV Windows Edition ni di Steam adalah MYR 219.

Jadi, ini merupakan peluang kepada mereka yang nak beli. Murah sangat ni weh, cepat-cepat beli kalau ada diantara korang dah lama mengidam nak main game FFXV Windows Edition ni. Aku sediakan korang LINK dibawah:
Klik di sini untuk membeli

Jangan lupa untuk ikuti kami di TikTok!
  @gamersantaimy
Tags: final fantasy xv windows editionGame MurahGreen Man GamingPCsteam


Menaikkan nama Malaysia di pentas global – Interview bersama Hasnul Hadi Samsudin dari PlayStation Studios Malaysia

Bermain game itu memang seronok tetapi untuk menghasilkannya bukanlah sesuatu yang mudah. Di sini, kami berjaya mendapat interview bersama Hasnul Hadi Samsudin, Ketua PlayStation Studios Malaysia untuk tahu lebih lagi tentang prosesnya di sebalik tabir. Bukan setakat itu sahaja, kami juga berbincang tentang matlamat studio cawangan Malaysia, dan bertanya tentang pembentukan pasukan dan projek apa yang sedang diusahakan.

Hasnul Hadi Samsudin, Ketua PlayStation Studios Malaysia
“Melakukan sesuatu ketika pandemik COVID-19 bukanlah mudah. Saya sangat bersyukur kerana kami cukup bertuah. Saya menyertai PlayStation sebagai ketua studio pada Oktober 2020. Hakikatnya, kami mula beroperasi pada Januari 2021 dan saya meminta ketua HR dan juga pentadbir sistem kanan untuk turut menyertai bersama IT & HR. Mereka sangat penting kepada organisasi. Kita perlu membina proses. Jika ingin merekrut sesiapa, kita perlu tahu apa yang perlu dilakukan”, katanya.

Bagaimanapun, PlayStation Studios Malaysia sudah mula mengisi pelbagai jawatan penting dan beliau menjelaskan sejauh mana pasukan baharu telah diisi.
“Semasa bermula pada bulan Januari (2021), kami mengambil sedikit masa untuk mencari pasukan utama di sekeliling. Saya akan katakan betul-betul bulan antara Januari dan Jun adalah pertumbuhan yang perlahan, kerana kami perlu membawa masuk Senior dan lebih banyak ketua ke dalam organisasi serta beberapa pasukan teras untuk ketua produksi masuk”, katanya.

JUNE!6 months since we started with Sueki Yap (Head of HR) and Daniel Lim (IT Savior) – We've been growing steadily. Today, we add more band members to the troupe! Welcome Lim Kok Yuen (Sr. Environment Artist), Pung Shirley (Animation) and Suzana Abdul Muttalip (HR & Admin)! pic.twitter.com/etNNMszfCl— Hasnul Hadi 💙 (@mistahasnul) June 1, 2021

“Sudah ada Head of Animation dari San Diego, kami sudah mempunyai Head of Art di Singapura, tetapi kami perlu mencari Head of Production, Head of Technology, dan juga luaskan jangkauan dan latihan untuk para rekrut”, sambungnya. “Jadi kami mengambil sedikit masa untuk ia berlaku. Bermula dari Julai dan Ogos, ia mulai meningkat. Selepas mempunyai senior, kami kini boleh mula fokus pada produksi, dan memerlukan Junior dan Mid untuk masuk”.
“Saya benar-benar bersyukur kerana telah menemui ahli pasukan yang percaya dengan aspirasi ‘membina sebuah studio yang hebat’ di Malaysia dan SEA”.

1 year for me!Thanks everyone who has helped us in building the studio. We are grateful for your love and support.It's been a crazy journey – but its certainly awesome.@PlayStation Studios Malaysia is All of You and All of Us.Here's looking forward to another 24 years! pic.twitter.com/NzM3CYSG3P— Hasnul Hadi 💙 (@mistahasnul) October 6, 2021

Sudah tentu, pasukan perlu mempunyai kakitangan untuk mula bekerja pada apa-apa projek. Hasnul Hadi juga menjelaskan saiz pasukan yang ideal untuk PlayStation Studios Malaysia untuk memulakan langkah.
“Buat masa ini, kami anggar kira-kira 150 [orang]. Ia bukan studio yang besar, dan ada sebab”, katanya. “Kami mahu memastikan ada pasukan SWAT, ‘yang terbaik daripada yang terbaik’. Kami melatih orang untuk menjadi yang terbaik. Jika membesar terlalu cepat, kita mungkin tidak dapat melakukannya. Jadi itulah sebab kami memilih cara-carauntuk membawa orang ke studio. Ia bukan mudah kerana kami melakukannya semasa situasi COVID dan pandemik di mana semua masih bekerja dari rumah”
Pasukan PS Studios MY di panggilan dalam talian
Nilai-nilai utama di PlayStation Studios Malaysia
Bersama pasukan yang sungguh berbakat dan kreatif, Hasnul Hadi mendedahkan matlamat dan nilai-nilai utama studio selaku salah satu ahli dalam keluarga PlayStation.
“Tujuan kami adalah untuk memajukan gaming dan kesan positifnya terhadap kehidupan orang ramai. Jadi ada empat nilai utama yang kita ingin lakukan. Kerana masih baru, kami seperti ‘start-up’ dalam PlayStation Studios”, katanya.
“Kami mampu menjadi lebih baik dan juga berazam untuk nilai-nilai sebagai sebuah organisasi. Salah satunya adalah Better Together, supaya kami adalah kumpulan hebat yang dapat bekerjasama sebagai satu pasukan”, jelasnya. “Yang lain adalah Fiercely Daring, jadi kami sentiasa berani sepanjang masa untuk melangkaui jangkaan. Saya ingin memastikan kami mencapai matlamat tertentu pada masa hadapan”.
Beliau juga menjelaskan komitmen studio terhadap kepelbagaian dan kecemerlangan, serta menyifatkan aspek-aspek ini sebagai sesuatu yang penting kepada budaya studio.
“We’re Proudly Different”, kata Hasnul Hadi. “Dalam era kepelbagaian, ekuiti dan rangkuman, kita meraikan kepelbagaian dalam organisasi terutamanya di Malaysia. Saya rasa itu sesuatu yang kita banyak berbincang di Malaysia tetapi adakah kita melihatnya? Kita mahu melihatnya dalam PlayStation Malaysia. Ia sesuatu yang sangat penting bagi kami”.
“Akhir sekali ialah ‘Always Striving”, tambahnya. “Kami tahu ia tidak akan mudah dan perlu berusaha keras untuk memastikan bahawa kami sentiasa melangkaui jangkaan, serta memastikan dapat mencapai apa yang kami mahu lakukan pada masa hadapan”.
“Better Together, Fiercely Daring, Proudly Different, Always Striving”, dia mengakhiri ucapannya. “Ini adalah nilai-nilai utama kami dan tujuan PS Studios dan juga PS Studios Malaysia secara keseluruhan”.

Our Purpose:Better TogetherFiercely DaringProudly Different Always StrivingWe are @PlayStation Studios. pic.twitter.com/rgt50VDk7A— Hasnul Hadi 💙 (@mistahasnul) September 14, 2021

Bekerjasama Dengan Bakat Tempatan
“Salah satu sebab studio PlayStation memilih Malaysia adalah kerana mereka melihat kecenderungan dan juga semangat bakat bukan sahaja ada di Malaysia tetapi juga di rantau ini”, kata Hasnul Hadi.
Menurutnya, bakat tempatan adalah resipi hebat untuk kejayaan jangka panjang dan menggambarkannya sebagai “muda dan lapar” yang merupakan gabungan bagus jika anda ingin mencipta game yang boleh memenangi anugerah dalam industri.
“Khusus kepada bakat Malaysia, kami pernah bekerjasama dengan beberapa institusi pengajian tinggi. Kami telah bercakap dengan Dasein, Clazroom, dan mempunyai perkongsian dengan The One Academy. Kami juga bercakap dengan UITM”, kata Hasnul Hadi.

Ia bukan hanya tentang  veteran masa depan – menurut Hasnul Hadi, mereka juga bekerja dengan orang yang sudah mempunyai nama besar dalam industri.
“Pada 1 haribulan, kami mempunyai seorang Character Artist yang turut menjadi pensyarah di UITM. Dia bekerja untuk Hasbro, dan juga EA. Dia seorang Character Artist yang hebat bernama Muhammad Aiman, dan dia menyertai kami. Dia akan bekerja untuk beberapa hari dan kemudian akan kembali menjadi pensyarah”.

Menurut Hasnul Hadi, ini bukan sahaja untuk meningkatkan PlayStation Studios Malaysia – mengupah bakat tempatan adalah bagus untuk industri secara keseluruhan kerana menandakan  bahawa bakat ini penting walaupun mereka tidak berpangkalan di SoCal (California Selatan).
“Ini adalah jenis perkara yang kami lakukan untuk membantu memartabatkan industri tempatan kerana saya fikir ia sangat penting. Ia bukan hanya tentang kita tetapi mengenai keseluruhan ekosistem. Ia bukan sahaja mengenai PlayStation, ia juga mengenai Lemon Sky, mengenai Bandai Namco, mengenai Passion Republic. Ia adalah sebuah ekosistem dan kami mahu menjadi seperti Montreal atau Vancouver di Kanada”, kata Hasnul Hadi. “Kami mahu Malaysia dikenali sebagai industri pembangunan permainan video. Kami mahu menjadi sebahagian daripada itu dan mahu mewujudkannya.”.
Hasnul Hadi juga bercakap tentang bakat yang mereka telah bekerjasama untuk membuat game yang hebat. Salah seorang daripadanya ialah Bazil Akmal Bidin, atau dikenali sebagai Buzz:
 Bazil “Buzz” Akmal Bidin dalam siaran langsung bersama pelajar ASWARA
“Dia umpama ‘pakcik terbesar’ untuk permainan video di Malaysia”, Hasnul Hadi ketawa. “Jika anda bertanya apa-apa soalan tentang industri gaming, dia tahu segalanya kerana asalnya mula sebagai seorang pembangun permainan, kemudian mengajar tentang permainan, dan kemudian membantu syarikat kecil menjadi syarikat yang besar. Perkara terakhir yang dia lakukan di MDEC ialah menjalankan inkubator Level Up”
“Kami membawa individu seperti dia ke dalam studio untuk membantu dengan meluaskan jangkauan dan latihan serta membantu dengan akademik. Fakta menarik tentang beliau dan sebahagian daripada pasukan adalah dia suka Crash Bandicoot”, jelas Hasnul Hadi.
“Dia akan memberitahu ‘ini adalah impiannya untuk berada di PlayStation’. Satu kisah lawak ialah sepasang rakan bermain Crash Bandicoot di.. dia datang dari Terengganu,” ceritanya. “Mereka bermain dan tidak boleh melepasi satu level atau bos atau lebih kurang begitu, dan mengambil masa untuk melakukannya. Dia hanya menonton dan berkata ‘Saya boleh melakukannya pada bila-bila masa’, dan kemudian mereka jawab ‘Ya, tunjuk tunjuk.’ Dan dia benar-benar berjaya melakukannya”.
“Sejak hari itu, dia memutuskan itu adalah kerjayanya atau sesuatu yang lebih kurang sama. Kini, dia membantu kami membina bakat dan juga untuk menyelaras”, katanya.
Hasnul Hadi juga memperkenalkan Kenneth McDonald, Pengurus Kanan Animasi bagi pasukan dan menurutnya, McDonald mempunyai pengalaman industri selama 30 tahun, dari filem hingga game.

It maybe April Fools, but it’s good news for us. Meet our first animators at @PlayStation Studios Malaysia.Say hello to Nikky and MengYee (on the left) and our amazing Head of Animation @kennmcdonald More to come on them. The band is coming together just fine! #PlayHasNoLimits pic.twitter.com/uhVTjnuNyG— Hasnul Hadi 💙 (@mistahasnul) April 1, 2021

“Dia adalah penyelia animasi di Beowulf, anda boleh google tentangnya. Dia seorang penyelia animasi di The Last of Us Part 2. Dia bekerja di Hitman, memang banyak projek”, jelas Hasnul Hadi.
“Sekarang dia membantu kami membina pasukan animasi di Malaysia. Kami mempunyai ahli pasukan yang datang dari Flame Story di London. Jadi ia benar-benar menjadi pasukan global. Pada masa sama, ia mencipta peluang dalam Malaysia dan rantau ini untuk menjadi sebahagian daripada PlayStation Malaysia supaya dapat terlibat dalam game hebat yang sedang diusahakan oleh PlayStation Studios”.
Pelatih dan Graduan
Hasnul Hadi juga menghuraikan lebih lanjut tentang program latihan, yang memberi peluang untuk graduan lebih muda datang membantu mengerjakan beberapa game terkemuka dalam industri.
“Kami perlu bekerjasama rapat dengan bakat tempatan. Kami sebenarnya telah memikirkan sejumlah latihan, dan telah mengadakan beberapa program. Lebih banyak maklumat akan keluar pada awal tahun depan”, usik Hasnul Hadi.
“Kami telah mengetuai program latihan dengan rakan kongsi seperti One Academy, Dasein dan sebagainya, di mana kami membawa juruanimasi dan artis untuk menyertai dan menjalani proses latihan. Jika cukup bagus, mereka boleh masuk dan menjadi sebahagian daripada pasukan”, tambahnya.

Come join us next week (29/30 Nov) to learn more about @PlayStation Studios Malaysia. A great opportunity too for those wanting their portfolio reviewed by our art and animation managers.Register quick for the portfolio review here: https://t.co/qDsIYbszzL(1/3) pic.twitter.com/fzvrRAZ7pG— Hasnul Hadi 💙 (@mistahasnul) November 22, 2021

Sudah tentu, ini bukan tentang mendapatkan orang untuk bekerja pada kadar yang murah – Hasnul Hadi berkata bahawa setiap jenis usaha akan diberi ganjaran sewajarnya di PlayStation Studios.
“Dalam proses mengenal pasti beberapa calon dari latihan, beberapa pengurus kata ‘Eh, mereka tidak perlu menjadi pelatih, mereka sudah boleh masuk sebagai artis junior’ jadi saya seperti “Oh, bagus. Ini baik’ selepas melihat bahawa kumpulan bakat yang dilatih oleh institusi tempatan sudah cukup hebat untuk menjadi artis junior tanpa melalui program latihan”, jelasnya.
“Kami masih anggap program latihan amat penting, dan berfikir bahawa kumpulan itu harus berminat dan bersemangat untuk menyertai organisasi kami. Ini memberi keyakinan kepada saya sebagai rakyat Malaysia bahawa kita mampu mencipta kumpulan yang berbakat dan berfikir apa yang PlayStation boleh lakukan dan tawarkan. Ini bermakna kami bekerjasama dengan organisasi tempatan untuk memberi lebih banyak pendedahan kepada pelajar “.
Ibu Pejabat Baru
Satu perkara yang masih jadi tanda tanya besar adalah di mana pasukan PlayStation Studios Malaysia berhasrat untuk menubuhkan ibu pejabat. Buat masa ini, mereka menubuhkan pejabat sementara di Komune, tetapi Hasnul Hadi masih mendiamkan diri tentang lokasi rasminya.

Studio Update: We are finally part of the @komune_cowork community. Close to the @levelupkl_my inc too! This will be our home for the foreseeable future while we build our our studios. @PlayStation Studios Malaysia has a home now. #homesweethome pic.twitter.com/87H1X5hO9o— Hasnul Hadi 💙 (@mistahasnul) April 7, 2021

“Komune adalah ruang pejabat sementara, dan kami telah menentukan lokasi rasmi. Kami sedang membina studio itu sekarang dan diharapkan sebelum separuh pertama tahun depan, dapat memasuki studio baharu itu. Lihat sahaja lokasi ini dan kami mungkin akan memberitahu anda di mana lokasi sebenarnya, tetapi sebagai petunjuk, ia adalah tempat terbaik untuk Nasi Lemak dan Mee Hokkien.”, dia mengusik.
‘Ia Bukan Sekadar Usaha dari Malaysia’
Hasnul Hadi juga bercakap tentang kesan apabila salah satu jenama gaming terbesar di dunia menubuhkan cawangan di Malaysia melalui PlayStation Studios Malaysia. Menurutnya, ia adalah supaya rakyat Malaysia dapat dikesan oleh medium atau platform yang sebelum ini tidak begitu memberi perhatian.

Selamat Hari Malaysia from all of us at @PlayStation Studios Malaysia. Actually ah, we all same same-lah!Better TogetherFiercely DaringProudly DifferentAlways StrivingHappy Malaysia Day 🇲🇾!We 💙 U! pic.twitter.com/kfrfyu1vHm— Hasnul Hadi 💙 (@mistahasnul) September 16, 2021

“Apabila mula-mula diumumkan sebagai ketua studio di Malaysia, saya tidak menyangka akan berada di Gamesindustry.Biz. Mereka benar-benar bercakap tentang ‘Hasnul sebagai ketua studio’ “, katanya.
“Kesedaran di mana tidak ramai di Malaysia atau rantau kini menjadi lebih jelas. Ini mungkin telah memberi banyak perhatian dan kesedaran tentang apa yang boleh dilakukan oleh Malaysia”, sambungnya. “Awal-awal ketika masih bersama MDEC, kami berusaha bersungguh-sungguh untuk membawa perhatian ke Malaysia sama ada dengan mendapatkan PlayStation atau studio seperti Larian, Bandai Namco untuk melabur di Malaysia dan studio tempatan yang disokong seperti Magnus Games, Metronomik, Lemon Sky, Passion Republic yang diakui sebagai sebahagian daripada ekosistem pembangunan dan pengeluaran game AAA”.

Menurut Hasnul Hadi, pengumuman Studio Malaysia telah menimbulkan banyak keterujaan apabila peluang hadir untuk bekerjasama dengan bakat Malaysia. Ia bukanlah wilayah yang betul-betul misteri kerana banyak studio tempatan telah membantu menghasilkan pelbagai game AAA selama bertahun-tahun.
“Beberapa studio telah pun bekerjasama dengan Malaysia seperti Naughty Dog, Insomniac yang pernah bekerjasama dengan Lemon Sky dan Passion Republic”, kata Hasnul Hadi. “Apabila kita semakin berjaya dan menjadi studio yang mempunyai ramai orang, akan ada lebih banyak soalan: apa yang Malaysia lakukan dan apa yang Malaysia mampu lakukan?”
Koleksi Ghost of Tsushima & The Last of Us Part II di meja Hasnul Hadi
Memandangkan komposisi pasukan yang terdiri daripada ahli antarabangsa, ia lebih daripada sekadar mengangkat rakyat Malaysia. Hasnul Hadi berkata apabila Malaysia semakin terkenal, begitu juga dengan rantau Asia Tenggara.
“Saya selalu mengatakan ini bukan hanya usaha Malaysia, Malaysia hanyalah hab untuknya. Ini adalah usaha Asia Tenggara dan kami sedar tentang perkara itu. Orang yang kita ada dalam peranan ketua, mereka datang dari New Zealand, Nepal, Amerika Syarikat, Kanada. Ini adalah pasukan global yang dapat membina sesuatu kami rasa akan menjadi hebat”, katanya.
Beliau juga berkata kerajaan Malaysia telah memainkan peranan penting dalam membantu merekrut bakat terbaik di Asia untuk bekerja dengan mereka.

“Sokongan yang paling penting sebagai kerajaan – jika anda melihat secara perbandingan apa yang berlaku di seluruh rantau ini, kita adalah negara yang menyokong industri pembangun permainan video. Anda juga terlibat dengannya seperti MYDCF dan Level Up KL, yang telah wujud sejak sekian lama”, katanya. “Malah mewujudkan kesedaran itu dan menjadikan industri pembangunan permainan video sebagai industri arus perdana di tempat yang kadangkala melihat game sebagai sesuatu yang negatif benar-benar membantu industri”.
“Ia juga menjadi tugas kami sebagai rakan kongsi ekosistem untuk bekerjasama dengan kerajaan untuk memberi peluang kepada sesiapa sahaja sama ada ibu bapa atau pelajar. Industri permainan video bukan sahaja tentang orang yang bermain game tetapi mencipta, membuat pemasaran, kewangan, buat QA”, sambung Hasnul Hadi.
“Terdapat banyak jenis kerja yang berbeza dalam industri. Ia adalah industri, ia adalah perniagaan. Ini adalah sesuatu yang kami bekerjasama dengan kerajaan untuk merealisasikan lebih jauh lagi”.
Sudah tentu, beliau juga menekankan kepentingan kerajaan dalam membantu membina pasukan antarabangsa. Memandangkan PlayStation mempunyai pakar dari seluruh dunia, terdapat banyak urusan hitam putih untuk memindahkan bakat sedemikian.
“Kami mempunyai ramai individu yang datang dari pelbagai negara. Kita ada orang dari China, India, Nepal, New Zealand, Amerika Syarikat, Kanada – saya rasa sekarang kita sedang bercakap dengan seseorang dari Yaman kalau tidak silap dan juga Pakistan”, jelas Hasnul Hadi.

We are thankful for each other. It would be selfish for me to say that I’m building a team. The truth is we are all growing into an amazing team. Happy Thanksgiving from all of us at @PlayStation Studios Malaysia. #growingtogether #playtogether pic.twitter.com/3bMR34JYJD— Hasnul Hadi 💙 (@mistahasnul) November 26, 2021

“Bagi semua yang masuk – kita perlukan sokongan kerajaan untuk dapatkan kerja permit dan berterima kasih kepada pihak seperti MIDA (Lembaga Pembangunan Pelaburan Malaysia) dan juga MDEC (Perbadanan Ekonomi Pembangunan Malaysia) kerana membantu”, katanya. “Sungguh, mereka telah banyak membantu kami terutamanya semasa situasi COVID ini. Ada kalanya ia sangat susah bagi kami.
Kami telah bercakap dengan beberapa individu dari India dan mereka tidak dapat masuk. Ia mengambil masa hampir 6 hingga 7 bulan untuk berlaku tetapi dengan bantuan MDEC dan MIDA, ia membantu mempercepatkan proses dan membolehkan kami membawa bakat hebat ini untuk datang ke Malaysia dan bekerja dengan bakat tempatan sendiri”.

Walaupun belum ada butiran tentang game apa yang sedang diusahakan oleh PlayStation Studios Malaysia, memang sangat menarik untuk melihat pengiktirafan antarabangsa bagi bakat di rantau SEA. Satu perkara pasti adalah Hasnul Hadi dan seluruh pasukan di PlayStation Studios Malaysia juga sedang bekerja keras, dengan pasukan yang pasti akan akan menunjukkan kehebatan negara kita..
Terima kasih sekali lagi kami ucapkan kepada PlayStation Asia kerana menyediakan temu duga ini, dan juga kepada Hasnul Hadi kerana sudi meluangkan masa berbincang tentang masa depan studio.
Maka, tamatlah interview kami bersama Hasnul Hadi Samsudin dari PlayStation Studios Malaysia! Untuk segala liputan kita tentang PlayStation, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Hasnul Hadi SamsudininterviewMalaysiaplaystationPlayStation Studios Malaysia


Si klasik kembali! Contra Returns oleh KONAMI kini tersedia di Android dan iOS!

Masih ingat kod rahsia: Atas, Atas, Bawah, Bawah, Kiri, Kanan, Kiri, Kanan, B, A untuk mendapatkan “EXTRA LIVES”? Selepas berehat selama 30 tahun, Contra yang anda kenali dan cintai kembali! Contra Returns, tambahan baru untuk francais aksi run-and-gun KONAMI yang lagenda, akan dilancarkan secara rasmi. Dibangunkan oleh TiMi Studio Group dan KONAMI, Contra Returns kini tersedia di iOS dan Android secara global!

Contra Returns, adalah versi permainan arcade asli yang disempurnakan dan direka semula, menampilkan lebih daripada 200 tahap berdasarkan siri Contra yang popular dengan peningkatan HD dan ciri serta reka bentuk baru termasuk sistem senjata dan legiun, menciptakan pengalaman Contra baru.
Membawa dari joystick ke mudah alih, pemain dapat memimpin pahlawan tentera Contra untuk melawan pertempuran makhluk asing yang melanda di Bumi dalam platform shoot-‘em-up klasik ini. Contra Returns menawarkan pelbagai mod permainan baru yang dapat dinikmati oleh pemain pertama dan peminat siri Contra klasik:

One-life Mode: Pengalaman permainan klasik di mana pemain menguji kemahiran mereka dan menghidupkan kembali nostalgia Contra klasik dengan kelainan yang mencabar.
Underwater 8: Tentangan co-op lapan peringkat untuk mencuba pelbagai peringkat pada tahap kesukaran yang berbeza-beza.
Classic Team: Bekerjasama untuk membersihkan semua peringkat cerita dan dapatkan ganjaran epik dalam pengembaraan bersama klasik yang penuh aksi ini.
Ultimate Tournament: Permainan gaya Tournament memukul pemain antara satu sama lain dalam talian untuk menentukan juara ultimate.
PVP Modes: Satu siri kaedah serba baru untuk bermain Contra dalam talian dengan Ranked Match, 1v1 Warm up, 1v1 Hero Battlefield, 3v3 Fort Battle dan 2v2 Ultra Rapid Fire.

Dikembangkan bersama oleh syarikat permainan Jepun terkenal KONAMI dan pembangun permainan terkemuka dunia TiMi Studio Group, Contra Returns bertujuan untuk membawa pengalaman Contra klasik ke platform mudah alih. Dalam Contra Returns, pemain dapat menikmati permainan side-scrolling klasik, pasukan dua orang, bos alien, dan tetapan tanda tangan serta runut bunyi dari siri asal. Diterbitkan oleh PROXIMA BETA PTE.LIMITED, Contra Returns boleh didapati di iOS dan Android. Untuk maklumat lebih lanjut dan kemas kini mengenai permainan, lihat laman webnya dan ikuti di Twitter @ContraReturns_.
 Muat turun di sini

Contra ReturnsPublisher: GarenaDeveloper: KONAMIRelease Date TBCAndroid, iOS
Timi Studio (merupakan studio di bawah syarikat Tencent) telah bekerjasama dengan syarikat Jepun Konami untuk membangunkan permainan 'Contra Returns.' Ia masih merupakan permainan "side-scrolling shooter" tetapi dilengkapi dengan banyak ciri baru dan grafik HD. Contra Returns menampilkan lebih dari 200 tahap, mod permainan baru seperti satu mod "one life", 1v1, dan 3v3.

Jangan lupa untuk ikuti kami di TikTok!
  @gamersantaimy
Tags: contraContra ReturnskonamiTimi Studio Group


CD Projekt Red akan “gigih” pertahankan diri selepas kes saman Cyperpunk 2077!

Pemaju CD Projekt Red (CDPR) nampaknya sudah sedar bahawa pelancaran Cyberpunk 2077 tidak berjalan lancar, tetapi yakin bahawa mereka tidak membuat sebarang tindakan yang melanggar undang-undang persekutuan. Ini menyebabkan CDPR untuk berkata mereka akan “bersungguh-sungguh” mempertahankan dirinya terhadap tuntutan makhamah oleh seorang pelabur tentang Cyberpunk 2077.

Secara khususnya, pelabur itu mendakwa CDPR telah telah memberi gambaran yang salah kepada mereka yang terikat secara kewangan dengan syarikat mengenai resit depositari dan purata kerugian, menurut Bloomberg. Tidak lama selepas tuntutan mahkamah ini, stok CDPR pula menerima kerugian yang drastik.

The Polish video-game publisher of Cyberpunk 2077 said it will defend itself vigorously after an investor sued the company for allegedly misleading holders of its depository receipts and incurring losses https://t.co/PdpfdMkj1T
— Bloomberg Technology (@technology) December 27, 2020

Dalam tuntutan, ia meminta mahkamah untuk menentukan sama ada CD Projekt Red sengaja menyembunyikan masalah dengan Cyberpunk 2077 untuk menipu pelabur, sehingga menyebabkan individu-individu ini mengalami kerugian. Ia juga memberitahu bahawa resit depositari (saham syarikat luar yang beroperasi di bursa saham Amerika) telah jatuh sebanyak 25% dalam tempoh tiga hari selepas permainan dilancarkan.
Ia jatuh sebanyak 16% lagi ketika Sony mengeluarkan Cyberpunk 2077 daripada PS Store. Sony mengambil tindakan tersebut setelah CDPR berjanji kepada semua pengguna yang meminta pembayaran balik, sebagai cara meminta maaf kepada komuniti untuk.

Sebelum itu, komuniti pernah membincangkan bahawa keputusan CDPR untuk hanya menghantar salinan PC kepada para pengulas (termasuk kami di Gamer Santai) adalah tanda mereka tahu ada sesuatu yang tidak kena dengan versi konsol.
Kami tidak tahu jika tuntutan mahkamah akan menang memandangkan Cyberpunk 2077 berjaya menjual sebanyak 13 juta salinan hanya dalam seminggu, termasuk yang dikembalikan dan dibayar balik. Kita cuma boleh menunggu keputusan sahaja nanti.
 Muat turun di sini

Cyberpunk 2077Publisher: CD ProjektDeveloper: CD Projekt RedRelease Date: 2020-12-10Microsoft Windows, PlayStation 4, PlayStation 5, Xbox One, Xbox Series X|S

Cyberpunk 2077 adalah permainan video permainan peranan 2020 yang dikembangkan dan diterbitkan oleh CD Projekt. Cerita ini berlaku di Night City, dunia terbuka yang terletak di alam semesta Cyberpunk.

Jangan lupa untuk ikuti kami di TikTok!
  @gamersantaimy
Tags: CD Projekt RedCyberpunk 2077samantuntutan makhamah


Beta endgame Diablo 4 akan mula hujung 2022, menambah pelbagai mode baru!

Memandangkan Diablo 4 akan dikeluarkan tidak lama lagi pada tahun 2023, Blizzard memutuskan untuk membuat ujian beta endgame di mana pemain boleh menguji versi awal permainan dan memberikan maklum balas. Pada masa yang sama, ujian beta ini boleh dimainkan pada PC dan Xbox Series X|S, Xbox One, PlayStation 5 dan PlayStation 4—cross-play dan cross-progression untuk semua platform juga disokong.

Berikut adalah senarai ringkas tentang apa yang ditawarkan dalam Endgame Beta:

Helltide

Ini ialah acara baharu yang tersedia kepada pemain apabila mereka mencapai “World Tier Three: Nightmare” difficulty. Dalam Helltide, konco-konco Lilith lebih kuat dan sukar, tetapi akan menjatuhkan loot yang setimpal dengan tahap kesukarannya. Musuh ini boleh menjatuhkan “Cinders”, mata wang baharu yang digunakan untuk membuka Helltide Chest yang mengandungi item eksklusif.
Nightmare Dungeon
Dungeon tahap Nightmare akan dibuka apabila pemain menemui Nightmare Sigil pertama. Setiap sigil sepadan dengan dungeon tertentu di dalam Sanctuary, yang menambahkan modifier khas, meningkatkan tahap kesukaran musuh dan menyediakan ganjaran lebih berharga.
Whispers of the Dead
Dipaparkan pada peta, pemain akan melihat pelbagai Whisper di seluruh Sanctuary. Selesaikan tugas yang berkaitan dan dapatkan EXP, gold dan Grim Favor. sebaik sahaja anda mengumpul 10 Grim Favor, ia boleh ditukar di Tree of Whispers untuk ganjaran.
Fields of Hatred
Zon PvP untuk para pemain bertarung sesama sendiri. Semasa berada di dalam Fields of Hatred, pemain boleh mengumpul Seeds of Hatred yang kemudian boleh ditukar kepada Red Dust. Hati-hati kerana Red Dust sangat penting, jadi pemain mungkin terpaksa bergelut dengan pemain lain dalam pertarungan.
Paragon Board
Apabila mencapai level 50, Paragon Board, sistem perkembangan watak untuk fasa endgame akan dibuka di mana pemain boleh customize watak untuk menjadi  lebih kuat.

Cara-cara untuk masuk ujian beta Diablo 4
Blizzard mahu pemain yang baru-baru ini menghabiskan banyak masa bermain kandungan endgame Diablo II: Resurrected, Diablo III dan Diablo Immortal. Jika anda memenuhi syarat itu, sila ikuti langkah di bawah:
Layari laman web Battle.net atau buka Battle.net launcher.Klik username anda yang dipaparkan di penjuru kanan atas skrin dan klik “Account Settings” atau “View Account” bergantung pada platform.Klik pilihan menu “Privacy & Communication” kemudian tatal ke bawah ke “Communication Preferences.”Klik butang “Update” dan pastikan pilihan “News and Special Offers from Battle.net” diaktifkan.Langkah di atas harus dibuat selewat-lewatnya pada 11 Oktober.

Untuk segala liputan kami tentang Diablo 4, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: BETABlizzardDiablo 4


Hatsune Miku: Project DIVA Mega Mix + kini tiba di Steam khas untuk pemain PC!

SEGA baru sahaja melancarkan Hatsune Miku: Project DIVA Mega Mix+, game rhythm terbaru yang memaparkan penyanyi maya terkenal, Hatsune Miku ke PC melalui Steam pada 27 Mei 2022!

Hatsune Miku: Project DIVA Mega Mix+ merupakan game rhythm klasik, di mana anda boleh menikmati lagu serta video muziknya dengan pelbagai kostume menarik. Ia juga merupakan game Hatsune Miku: Project DIVA pertama di PC, yang sebelum ini hanya tersedia di konsol PS dan Nintendo.

Game ini akan mempunyai lebih daripada 170 lagu untuk dimainkan. Tambahan pula dengan lagu yang dimasukkan di versi Mega Mix yang dilepaskan pada konsol Nintendo Switch pada 2020. Pemain juga boleh memainkan lagu tambahan melalui DLC. Selain itu, jika anda membeli digital deluxe “VIP Edition”, atau “Extra Song Pack” DLC, anda akan dapat bermain 240 lagu tambahan!
Sudah tentu pemain PC mempunyai ciri eksklusif tersendiri. Anda kini boleh memilih untuk menonton video muzik 3D, sama ada anime-style ataupun CG style. Versi PC juga menyediakan beberapa ciri sama daripada game terdahulu iaitu Photo Mode dan T-shirt Edit Mode. Berikut adalah maklumat lanjut mengenai ciri-ciri hebat yang disebutkan di atas.

Lagu & Module (kostum)
Sebagai tambahan kepada semua lagu popular daripada Project DIVA, game ini juga akan memaparkan lagu tema “Catch the Wave” (Muzik & lirik oleh kz (livetune)). Anda juga boleh mainkan 170 lagu termasuklah “Extra Song Pack 110″daripada Nintendo Switch, “Theme Song Pack” dan “SEGA Pack”.
Terdapat juga lebih daripada 400 module (kostum) untuk Hatsune Miku dan rakan-rakannya, termasuklah koleksi lagu dan kolaborasi dengan Piapro. Dengan fungsi “Hairstyle Customization”, anda boleh mengubaj suai module mengikut cita rasa tersendiri.

Art Style
Ciri eksklusif untuk pemain PC, anda boleh memilih untuk menonton video muzik 3D dalam “anime-style” atau “CG-style” daripada Future Tone.

CG-styleAnime-style

Mod Foto & fungsi T-Shirt Editor
Tangkap gambar untuk scene kesukaan anda dan tambahlah stiker untuk mencipta gambar original anda sendiri dalam “Photo Mode”!
Dalam “T-Shirt Editor”, anda juga bleh mereka bentuk module T-shirt untuk Miku dan rakan-rakannya untuk dipakaikan. Anda juga boleh mendapat lebih 30 module alternatif yang direka khas dengan kolaborasi Piapro!

DLC
Dengan membeli digital Deluxe “VIP Edition” atau DLC “Extra Song Pack”, anda dapat menikmati 70 lagu tambahan!

Jadi, peminat VOCALOID yang sudah lama ingin mainkan game ini, bolehlah pergi ke halaman Steam untuk terus membelinya. Untuk mendapatkan liputan lain mengenai game daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Hatsune MikuHatsune Miku: Project DIVA Mega Mix +Project DIVAVOCALOID


ASUS ROG ZEPHYRUS S GX701 Review – Berkebolehan yang hebat dengan bentuk yang cantik lagi menarik!

Asus telah melancarkan ROG Zephyrus S GX701 yang sangat berkebolehan dan boleh menyerang ketakutan ke hati pesaing. Ianya adalah produk terbaru dari ASUS yang mahu memaparkan kebolehan dalam game, GX701 yang mempunyai banyak perubahan dari segi kandungannya, telah penambahan benda terbaru seperti RTX 2080 Max-Q Design yang hebat dan banyak lagi, jom kita lihat kenapa GX701 bagus untuk gaming.

Penampilan Produk
GX701 yang tak jauh beza dengan sedara dia sebelum yang dikenali sebagai GX531. Sebagai tambahan kepada komputer riba yang luar biasa, GX701 ini menggunakan sistem penyejukan yang inovatif Untuk meningkatkan peredaran udara. bahagian depan ini dibina dengan baik, di bahagian paparan ianya yang diperbuat daripada logam yang digariskan, sama mengagumkan seperti casis yang dihiasi dengan jalur tembaga yang berjalan di sepanjang dibahagian tepi.

Reka Bentuk
Asus ROG Zephyrus S GX701 mempunyai reka bentuk yang amat unik dengan sedikit kelainan, seperti yang dikatakan Asus adalah komputer riba 17-inci yang paling padat yang pernah dibuat. Idea ini ialah Asus ROG Zephyrus S GX701 dilengkapi dengan paparan 17 inci, namun dimensi badannya agak serupa dengan yang ada terdapat pada komputer riba 15 inci. Dengan dimensi 399 x 272 x 18.7mm, ia adalah lebih kurang 23% lebih kecil dan 40% lebih tipis dari rata-rata komputer riba gaming yang bersaiz 17 inci yang mempunyai FHD IPS Wide View dengan bantuan NVIDIA G-Sync.

Papan kekunci itu sendiri adalah baik, dengan pencahayaan AURA RGB Asus yang bagus ianya menepati citarasa pengguna. Bagaimanapun, kebanyakan orang akan mendapati ini perubahan yang berbaloi untuk reka bentuk nipis dalam komputer riba ASUS ROG Zephyrus, sebagai tambahan kepada dua USB-C Port (satu dengan DisplayPort 1.4), anda akan mendapat tiga USB 3.1 Port, HDMI 2.0 Port, bicu fon kepala dan Lock Slot Kensington.

Papan Kekunci ini agak janggal mula-mula kerana ada dua perkara yang pertama adalah “hand rest” untuk menggunakan agak pelik sedikit kerana selepas 2 jam menggunakannya ianya akan rasa letih dan yang kedua pula, ianya tidak sesuai untuk letak diatas riba kerana bagi yang suka buat kerja luar, komputer riba ini sesuai jika ada meja dan bukan dekat peha pengguna. Tetapi selain itu, selepas berapa kali menggunakan, papan kekunci tersebut sudah rasa biasa dan menggunakan tanpa masalah.

Prestasi
Asus jelas memberi perhatian kepada skrin. Seperti yang telah disebutkan sebelumnya, ini adalah paparan 17 inci, yang untuk komputer riba permainan cukup besar, dan ia dilengkapi dengan kadar refresh 144Hz, yang bermakna permainan berasa lancar dan tidak mempunyai masalah, manakala teknologi G-Sync bermakna tidak ada skrin yang akan mengacau lagi dari segi penggunaan. Masa respons adalah 3ms, yang sangat baik, dan tidak ada lag ketara antara anda mengawal permainan dan ia muncul di skrin, dan tidak ada kabur yang mengganggu semasa tindakan pantas sama ada. Kemudiannya komputer riba ini mempunyai 8GB RAM yang telah tersedia dan campur lagi 16GB RAM lagi menjadi 24GB RAM dan tambahan pula, storan untuk komputer riba ini adalah satu storan 1TB SDD.

Melihat kad grafik jenama baru sangat menarik. Dengan generasi baru Turing, Nvidia memberi tumpuan kepada teknologi yang sangat menjanjikan yang dikenali sebagai ray-tracing. Walau bagaimanapun, pada masa ini tidak ada permainan di luar sana yang benar-benar menyokong semua fungsi GPU Turing. Asus memilih GPU berasaskan Turing yang paling berkuasa kedua ( GeForce RTX 2080 Max-Q Design) untuk GX701 dan tidak dilupakan yang komputer riba ini mempunyai Active Aerodynamic System (AAS) yang membantu sistem itu kekal sejuk.

Benchmark.
Kita melihat 3D Mark dulu yang mendapat markah 8151 yang agak baik sebenarnya tetapi Graphic score yang mendapat dari 49 -55fps adalah sesuatu yang baik dan bukan menjadi satu isu, tetapi dari segi untuk gaming, memang tidak menjadi masalah

Untuk PCMark10 pula, markah untuk GX701 adalah 5733 yang lebih bagus untuk komputer riba yang sesuai untuk game, memang satu markah yang agak cemerlang bagi komputer riba tersebut.

Pengalaman Permainan
Banyak game yang dicuba di dalam komputer riba ini Far Cry New Dawn, PUBG, Apex Legends dan Assassin’s Creed Odyssey, kesemuanya game itu bermain dengan lancar dan tanpa sebarang masalah! Dengan RTX Max-Q ianya membantu dari segi permainan dengan grafik yang amat mengagumkan. Bukan itu sahaja, Dengan refresh rate selaju 3ms amat memuaskan bagi seseorang itu sedang bermain game pilihannya, walaupun ianya memerlukan sedikit masa itu biasakan diri dengan papan kekunci tersebut yang agak janggal apabila kali pertama menggunakannya dengan sistem penyejuk itu juga berjalan dengan lancar yang memastikan permainan berjalan tanpa masalah.

Mencari Konklusi
Dengan kemasukan kad grafik RTX 2080 Max-Q dan Processor Intel i7, ini bermakna anda boleh memainkan permainan terkini dengan tetapan grafik yang tinggi. Skrin 1080p bagus dan besar, walaupun dengan resolusi FHD ianya tidak akan menyusahkan GPU dan ia baik bagi pengguna yang mahukan main game, Tetapi jangka hayat bateri kalau boleh dipertingkatkan lagi. Jika anda mampu membeli Asus ROG Zephyrus S GX701, maka tidak ada keraguan bahawa anda benar-benar akan menyukai komputer riba.

Prestasi dan reka bentuknya adalah terbaik untuk sekarang, sekarang ini untuk komputer riba jenama ASUS ROG ZEPHYRUS S GX701 harganya adalah dalam pasaran adalah RM13,999 sahaja. Sekiranya anda mahukan laptop yang berkuasa tinggi dengan bajet yang lebih, kami akan mengesyorkan komputer riba ini kepada semua orang. Untuk maklumat lebih lanjut boleh pergi website ASUS dan Facebook Page mereka.
Jangan lupa untuk ikuti kami di TikTok!
  @gamersantaimy
Tags: asus roggaming laptopGX701reviewZephyrus S


“Dota 2 SEA Server” ada edisi TI 11, lagu penuh kata kesat oleh gadis Jepun!

Buat mereka yang selalu Dota 2 di server, korang pun tahu bahawa komuniti kadangkala boleh menjadi sangat toksik. Tiada siapa boleh mengelak dan rasanya sudah ramai yang pernah kena maki kerana tidak “perform” dalam satu perlawanan. Memandangkan The International 11 sudah bermula, streamer Dota 2, xiinya, dari Jepun telah mencipta lagu “SEA Server” baru untuk kejohanan yang dibuat dengan kata-kata kesat dari negara-negara di seluruh Asia Tenggara (SEA). Bukan itu sahaja, lagu baru itu juga sedang viral!

Bagi mereka yang tidak tahu, ini adalah lagu kedua oleh xiinya dan merupakan remix kepada lagu pertama – khas bagi pemain Dota di Singapura dan kejohanan The International 11.

Untuk Dota 2 server SEA, pasti akan ada orang yang memaki hamun pemain lain kerana tidak puas hati dengan flow perlawanan. Malangnya, xiinya, adalah salah satu daripada manga makian itu. Tetapi daripada berfikiran negatif, dia mengubahnya menjadi sebuah lagu.
Bertajuk SEA SERVER, xiinya meluahkan pengalaman bermain di Dota 2 melalui lagu yang dipenuhi dengan kata-kata kesat. Yang kelakarnya, dia juga memasukkan kata-kata kesat daripada Malaysia seperti “so**i”, “anjing”, “mak kau hijau”, “puk***k”, “ci**”, “bang**t”, “ba**”, dan lain-lain. Berikut adalah lagu original:

Jadi daripada mana datang ilham membuat lagu ini? Menurut temu ramah bersama esports.gg, xiinya kata:
“Apabila saya belajar bahasa-bahasa ini buat kali pertama, saya hanya bergurau. Saya secara rawak melaungkan dalam stream – “So***, ci***, pu****k. Yay!” dan orang menyukainya. Chat [penonton] menyukainya. Dan apabila saya memuat naik klip nyanyian original di Facebook, seseorang memberi komen dan meminta saya membuat remix untuk lagu tersebut.”“Saya mendengar perkataan itu semasa stream Dota, dan saya tidak tahu maksudnya. Jadi saya bertanya kepada chat apa yang mereka maksudkan dan mereka mengajar saya segala-galanya.”
Walaupun rupa lagu nampak negatif, reaksi dan maklum balas keseluruhan terhadap video muzik adalah sangat positif, di mana ramai penonton kata mereka dapat “berhubung dengan lirik” lagu dan menganggap ia sebagai lagu tema sebenar untuk Dota 2 di rantau SEA.
Apa pendapat korang pasal lagu baru xiinya? Ngam ke tak? Untuk membaca segala liputan kami tentang Dota 2, sila tekan pautan ini.
 Muat turun di sini

Dota 2Developer: ValveRelease Date: 2013-07-09Microsoft Windows

Dota 2 adalah permainan multiplayer online battle arena yang dikembangkan dan diterbitkan oleh Valve. Permainan ini adalah sekuel kepada Defence of the Ancients, yang merupakan mod buatan masyarakat untuk Warcraft III: Reign of Chaos dan expansion pack, The Frozen Throne, daripada Blizzard Entertainment.

Jangan lupa untuk ikuti kami di TikTok!
  @gamersantaimy
Tags: Dota 2Dota 2 SEA ServerEsports


Payday 2 kini tersedia di Epic Games Store secara PERCUMA! Tebus sekarang!

Seperti yang kita tahu, Epic Games Store sering memberikan game percuma pada setiap minggu dan untuk minggu ini, mereka menyediakan Payday 2 untuk anda tebus di platform tersebut.

Mulai hari ini, 9 Jun hingga 15 Jun 2023, korang boleh tebus game ini tanpa sebarang kos dan akan berada dalam koleksi buat selama-lamanya. Best kan?

PAYDAY 2 ialah game shooter yang boleh dimainkan sehingga empat orang dan pemain akan memainkan 4 orang watak iaitu Dallas, Hoxton, Wolf dan Chains untuk melakukan jenayah di Washington DC.
Rangkaian CRIMENET menawarkan rangkaian kontrak dinamik yang besar, dan pemain bebas memilih apa sahaja daripada kedai serbaneka kecil-kecilan atau penculikan, kepada jenayah siber liga besar atau mengosongkan peti simpanan bank utama untuk PAYDAY epik itu.
Ciri-ciri utama

Rompak Bank dan Dapatkan Gaji – Pemain mesti memilih krew mereka dengan berhati-hati kerana apabila tugas itu dijalankan, anda memerlukan gabungan kemahiran yang betul untuk menyelesaikan misi tanpa sebarang masalah.
CRIMENET – Pangkalan data kontrak dinamik membolehkan pemain memilih daripada pekerjaan yang tersedia dengan berhubung dengan kenalan tempatan seperti Vlad the Ukraine, ahli politik teduh “The Elephant”, dan pengedar dadah Amerika Selatan Hector, semuanya dengan agenda mereka sendiri dan kepentingan terbaik dalam fikiran.
PAYDAY Gunplay dan Mekanik di level Baharu – Menembak senjata dan mengikat orang awam tidak pernah berasa begitu baik.

Senario Dinamik – Tiada rompakan pernah berlaku dengan cara yang sama dua kali. Setiap senario mempunyai geometri rawak atau peristiwa yang jarang berlaku.
Pilih Kemahiran Anda – Apabila pemain berkembang, mereka boleh melabur dalam mana-mana lima Skill Tree istimewa: Mastermind, Enforcer, Ghost, Technician dan Fugitive. Masing-masing menampilkan penyesuaian mendalam kemahiran dan peralatan yang berkaitan untuk dikuasai, dan ia boleh dicampur dan dipadankan untuk mencipta pencuri muktamad.
Lebih Banyak Topeng daripada Sebelumnya – PAYDAY 2 menampilkan sistem topeng baharu sepenuhnya, memberikan pemain keupayaan untuk mencipta topeng unik mereka sendiri dengan corak dan warna pilihan mereka, menghasilkan berjuta-juta kombinasi berbeza.

Saya ingin mengingatkan anda sekali lagi bahawa Payday 2 sudah boleh ditebus mulai hari ini sehingga 15 Jun 2023 di Epic Games Store. Jadi, apa tunggu lagi? Cepat tebus sekarang di Epic Games Store secara percuma. Untuk lebih banyak berita tentang game percuma, sila klik pautan ini.
Jangan lupa untuk ikuti kami di TikTok!
  @gamersantaimy
Tags: epic games storePayDay 2


[State of Play FEB 21] Oddworld: Soulstorm akan dilancarkan secara percuma sebagai koleksi PS Plus bulan April!

Sejak pelancaran PlayStation 5, Sony dengan konsisten mengeluarkan beberapa game eksklusif melalui PlayStation Plus pada setiap bulan. Walaupun tidak mendedahkan game apa yang akan keluar pada bulan depan, salah satu game untuk bulan April telah disahkan. Oddworld: Soulstorm, entri terbaru dalam siri platformer klasik Oddworld, akan membuat debut pertama di PlayStation Plus untuk PS4 dan PS5 pada 6 April 2021!

Bagi mereka yang tidak tahu, Oddworld: Soulstorm sebenarnya diumumkan sejak 2016 dan sepatutnya akan keluar pada awal tahun 2017. Namun, game ini telah ditangguhkan berkali-kali selama hampir 5 tahun. Soulstorm adalah permainan Oddworld pertama sejak Oddworld: New n ‘Tasty, yang merupakan remake Oddworld: Abe’s Oddysee dari zaman PS1.

Selepas sekian lama, kita akhirnya mendapat berita gembira di mana sebuah trailer baru telah ditayangkan semasa acara State of Play, yang mendedahkan maklumat tentang kisah permainan. Soulstorm  akan berperanan sebagai sekuel kepada New n ‘Tasty sambil mereplikasikan semula beberapa elemen dari sekuel asli, Oddworld: Abe’s Exoddus yang dikeluarkan pada tahun 1998.

Game ini adalah eksklusif untuk PlayStation 4 dan PlayStation 5, dengan port PC yang bakal datang ke Epic Games Store. Selain itu, Sony juga mengesahkan bahawa Oddworld: Soulstorm akan dilancarkan secara percuma, tetapi hanya untuk pemilik PS5.
Oddworld: Soulstorm bakal menyertai Bugsnax, Destruction AllStars, dan Control: Ultimate Edition sebagai salah satu judul PS5 yang boleh ditebus di PlayStation Plus. Untuk peminat yang tidak sabar, anda boleh mencuba New n ‘Tasty dahulu melalui fitur backward compatibility, atau tunggu sahaja Soulstorm apabila ia keluar nanti pada bulan April.

Oddworld: Soulstorm akan tiba di PC, PlayStation 4, dan PlayStation 5 pada 6 April 2021. Untuk baca segala liputan kami tentang State of Play Februari 2021, sila tekan pautan ini.
 Lihat di sini

Oddworld: SoulstormPublisher: Oddworld InhabitantsDeveloper: Oddworld InhabitantsRelease Date: 2021-04-06Microsoft Windows, PlayStation 4, PlayStation 5

Oddworld: Soulstorm adalah game platform yang dikembangkan dan diterbitkan oleh Oddworld Inhabitants. Ia adalah kesinambungan kepada Oddworld: New 'n' Tasty! (2014) dan merupakan remake kepada Oddworld: Abe's Exoddus (1998).

Jangan lupa untuk ikuti kami di TikTok!
  @gamersantaimy
Tags: Oddworld: SoulstormPlayStation plusps5state of play


Resident Evil 2 Remake Dah Boleh Pre-Order Di Steam

Okay, berita baik, korang dah boleh mula Pre-Order Resident Evil 2 Remake dekat Steam. Nanti dekat bawah aku bagi link, nak tahu apa yang lagi menarik tak? Haaa, nanti aku cerita di bawah.

klik di sini untuk download

Haaa, kalau korang nak tahu kan, harga Resident Evil 2 Remake dekat Malaysia murah weh. Aku dapat info yang dekat Hong Kong dan juga Singapore, boleh tahan mahal. Sama jugak untuk PlayStation 4, harganya mencecah MYR 210.00 . Tapi, dekat Steam baru MYR 139.00, Jadi, apa lagi, korang Pre-Order lah cepat.

Di atas ni merupakan harga untuk Resident Evil 2 Remake di Hong Kong dan juga Singapore. Jadi, korang patut bersyukur dan beruntung hidup di Malaysia ni, mungkin ini semua sebab kebangkitan kita para gamers dan juga kebangkitan Pakatan Harapan. Hehehe, aku memain je, tak nak terlibat dengan politik. Tapi, tetap, kena bersyukur. Atau sebab GST dah takde? Korang rasa?

Jangan lupa untuk ikuti kami di TikTok!
  @gamersantaimy
Tags: CheapMalaysiaResident Evil 2 Remakesteam


[Gamescom 2019] – 2v2 Mode akan ada di Call of Duty: Modern Warfare!

Dalam acara pembukaan Gamescom 2019, permainan kegemaran ramai turut tidak ketinggalan iaitu Call of Duty: Modern Warfare permainan menembak yang penuh ketegangan ini dan akan hadir 23 Ogos ini! Sebuah pengumuman yang menarik telah diberitahu, nampaknya akan ada tambahan mod 2v2 didalam COD Modern Warfare nanti!

Yang palingmenariknya, pengguna PlayStation 4 boleh bermain Alpha percuma untuk 2v2 mod ini bermula 23 hingga 25 Ogos! Jadi sesiapa yang ada sambungan internet di PlayStation 4 tu bolehlah mengakses ke Alpha dan main!

Jadi jom kita selam sikit apa yang ada didalam 2v2 mod Gunfight ini!
Tidak seperti pengalaman Multiplayer teras Modern Warfare – yang semua tentang penyesuaian senjata yang mendalam, Gunfight Mode adalah tentang menyesuaikan diri dengan beban yang tidak menentu dalam peta 2v2 yang tersangat intim. Ia adalah kontras yang menyegarkan dan sengit dalam memperkayakan keseluruhan pakej. Matlamatnya mudah. Pasukan pertama untuk memenangi lima pusingan akan mendapat kemenangan.

Bukan itu sahaja,ada sedikit tips yang nak kongsikan ini;

Belajar Loadout Anda – Senjata utama anda adalah jelas, tetapi melihat lebih jauh ke tangan, granat dan gear anda. Kadang-kadang pistol anda akan menawarkan jarak yang lebih baik untuk digunakan. Jangan gelabah sampai tertukar bom flash dengan bom asap!
Dengar Teliti – Dalam peta mini ini, pastikan telinga anda tajam dan dengar setiap bunyi tapak kaki musuh dari arah mana! Sentiasa berwaspadan, dan kegunaan headphone rasanya lagi penting ketika ini!
Guna masa Overtime – Ada bendera Overtime hadir pada pemain yang masih teguh berdiri selepas 40 saat. Pasukan pertama yang berjaya membawa bendera ke tempat keselamatan akan memenangi pusingan tersebut.

Jadi seorang yang sukar diramalkan – Kesemua pasukan bermula dengan sniper rifle dan pistol? Ambil kesempatan anda selam terowong pihak musuh, pegang grenade dan serang. Serangan sebegini sukar untuk pihak lawan ramalkan.
Gerak Bersama – Jangan la penting diri, sentiasa gerak bersama pasukan anda untuk hidup lebih lama. Ini juga cara untuk musuh berfikir panjang sebelum menyerang. Dan kalau bersama senang anda nak buat serangan kejutan pada musuh!
Merangkul Penemuan – Gunfight Mode adalah cara yang cemerlang untuk mendapatkan masa pencetus dengan pelbagai senjata. Siapa tahu, mungkin beban rawak akan membawa anda jatuh cinta dengan pendekatan baru untuk memerangi dalam Team Deathmatch dan mod Multiplayer lain.

Okay sampai sini perkongsian, jangan lupa Call of Duty: Modern Warfare akan bertapak di platform PC, Playstation 4 dan Xbox One 25 Ogos ini!
Jangan lupa untuk ikuti kami di TikTok!
  @gamersantaimy
Tags: Call of Duty: Modern WarfareCODCOD Modern WarfareGamescom 2019


Barisan Animasi Malaysia hebat yang bakal tiba pada tahun 2023 & akan datang!

Selepas menutup tirai tahun 2022 dengan filem aksi daripada Monsta Studio iaitu Menchamato the Movie, industri animasi tanah air Malaysia semakin rancak dengan pelbagai siri yang bakal dikeluarkan pada tahun 2023. Mari kita lihat satu per satu.

Ejen Ali Musim 3 Bahagian 2 – Episod baruWAU Animation

Upin & Ipin Musim 16 – Episod baruLes’ Copaque Production

Didi & Friends The Movie – 23 Februari 2023Digital Durian & Warnakala Studios

Didi & Friends merupakan sebuah francais media belajar sambil berhibur bagi kanak-kanak prasekolah yang dicipta oleh syarikat Digital Durian. Berkisarkan sekawan tiga ekor ayam serama muda yang bernama Didi, Jojo dan Nana serta kawan-kawan haiwan antropomorfik yang menyanyikan lagu kanak-kanak antara lainnya.

Boboiboy Galaxy 2 Bahagian 1 – Siri Baru Animonsta Studio

BoBoiBoy Galaxy merupakan sebuah kisah tentang robot-robot Power Sphera yang dicipta untuk memberikan kuasa hebat kepada pemiliknya. Namun, projek Power Sphera akhirnya dianggap sebagai projek yang berbahaya dan dibatalkan, manakala Power Sphera yang lain melarikan diri dan bersembunyi di serata pelusuk galaksi. Semenjak itu, ramai alien jahat cuba mencari dan menangkap Power Sphera untuk kepentingan mereka sendiri.
Untuk mengelakkan Power-Power Sphera jatuh ke tangan penjahat, seorang wira muda dari Bumi iaitu BoBoiBoy ditugaskan untuk menjejaki Power-Power Sphera yang bertaburan di seluruh galaksi dengan bantuan kawan-kawannya yang bukan sahaja berasal dari Bumi, tetapi juga dari planet-planet lain.
Mechamato Musim 3 – Siri BaruAnimonsta Studio

Seorang remaja muda yang berani dan baik hati, Amato menjumpai kapal angkasa penjara yang mengandungi robot-robot jahat yang terhempas di Bumi. Salah satu robot itu ialah MechaBot yang mempunyai kebolehan untuk bergabung dan menjadikan objek seharian sebagai alat berteknologi tinggi.
Amato berjaya mengatasi MechaBot dan kini menjadi tuan MechaBot. Sejak itu, MechaBot dan Amato sentiasa bekerjasama untuk mengesan dan menangkap robot-robot jahat.
Neon Luna – Siri baru (Akan Datang) Mirayi Studios & WAU Animation

Seorang gadis remaja dan makhluk asing techno-tronic yang comel merempuh sebuah bandar asteroid futuristik di ambang keruntuhan. Dengan nasib mereka yang saling berkaitan, mereka mesti memburu hadiah untuk membuka rahsia masa lalu dan masa depan mereka.
Takdir Animated – Siri baru (Akan Datang)Brainy Bones Studios

Dongeng Sang Kancil – Filem baru (Akan Datang) Les’ Copaque Production

Puteri Kasturi – Filem baru (Akan Datang)Les’ Copaque Production

Sudah lihat sampai habis? Macam mana? Semua gempak-gempakkan. Mesti korang pun tak sabarkan nak tengok semua siri dan filem baru daripada industri animasi Malaysia bagi tahun 2023 kan. Cuba komen sikit, diantara siri dan filem yang mana korang paling tidak sabar nak layan tahun ini?
Ikuti Gamer Santai untuk mendapatkan lebih banyak liputan menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Boboiboy Galaxy 2Boboiboy Galaxy 2 Bahagian 1Didi & Friends The MovieDongeng Sang KancilEjen Ali Musim 3 Bahagian 2MechamatoMechamato Musim 3Neon LunaPuteri KasturiTakdir AnimatedUpin & Ipin Musim 16


One-Punch Man: Saitama vs Garou sampai bulan hancur, pencipta bagi teaser “penamat manga”

Dalam bab sebelum ini, Garou telah mencapai evolusinya yang terhebat selepas menerima kuasa daripada God dan membunuh Genos dengan sangat kejam. Pembunuhan itu bertujuan untuk melepaskan kuasa Saitama yang sebenar. Saitama memegang “core” Genos dan melepaskan serangan bertubi-tubi terhadap Garou sehingga salah satu daripada bulan hancur.

AMARAN: KANDUNGAN BAWAH MENGANDUNGI SPOILER ONE-PUNCH MAN BAB 167

Hero nombor 1, Blast sedar bahawa tumbukan Saitama dan Garou boleh membawa kemusnahan kepada bumi. Jadi, di menggunakan kelajuannya untuk membuka portal dan teleport Saitama dan Garou ke luar angkasa tetapi tidak jauh daripada bumi.

Walaupun begitu, impak yang dihasilkan oleh mereka berdua masih terkena kepada bumi. Rakan sepasukan Blast muncul dan membantu Blast memindahkan impak ke alam semesta lain. Bumi dapat diselamatkan tetapi sebahagian daripada alam semesta telah dipadam.
Selepas daripada impak tersebut, Saitama dan Garou tercampak sama sehingga ke bulan Jupiter. Saitama berasa lega selepas mengetahui yang dia berada jauh dari bumi. Jadi, dia boleh menggunakan keseluruhan kuasanya tanpa merisaukan tentang bumi.

Gorou mencadangkan untuk mencari jalan balik ke bumi tetapi Saitama menolak dengan bercakap “itu akan difikirkan selepas saya mengalahkan awak.”
Jika kita lihat pada bab terbaru ini, Saitama nampak sangat marah atas kematian Genos. Dalam masa yang sama, dia ambil berat tentang Genos dan memikirkan cara untuk menghidupkan Genos kembali. Dengan memegang “core” Genos di sebelah tangan, ini bermakna Saitama akan berlawan dengan Garou dengan hanya satu tangan.

Garou cuba untuk menghantar Saitama pergi dengan menggunakan portal tetapi dengan mudah dia sepak portal tersebut. Lalu, Saitama melancarkan serangan balas dengan menggunakan “Serious Punch” ke muka Garou dan bermulalah serangan bertubi oleh kedua-dua mereka.
Garou yang menggunakan portal untuk memukul Saitama terkejut selepas dia melihat yang portalnya dipindahkan dengan mudah dan menerima uppercut.

Selepas mengetahui yang satu portal tidak boleh digunakan untuk melawan Saitama, Garou membuka beberapa portal sekeliling Saitama dan mencuba beberapa serangan kepada Saitama termasuk “Roaring Aura Sky Ripping, Water Stream Rock Smashing, Exploding Heart Release dan banyak lagi. Serangan-serangan terebut mendarat ke Saitama.

Gorou menggunakan serangan Gravity Knuckle Nuclear Fission terhadap Saitama dan sekali gus menghancurkan sutnya. Selepas sutnya hancur, Saitama mengamuk dan menggunakan “Killer Move: Serious Series – Serious Table Flip” yang membuatkan bulan Jupiter itu hancur.

Dengan serpihan daripada bulan itu terbang merata, Saitama menggunakan “Killer Move: Serious Series – Serious Punch Omnidirectional” yang menghasilkan bayangan Saitama dan diri sebenarnya muncul dari portal yang dibuka oleh Garou. Selepas menerima pukulan daripada Saitama, Garou terasa terperangkap dan membuat keputusan untuk meniru semua pergerakan Saitama sehingga dia menang.

Bab 167  berakhir dengan sangat epik yang menampilkan Saitama dan Garou menerima tumbukan masing-masing di muka.
Selain itu, mangaka One-Punch Man Yusuke Murata mendedahkan di Twitter rasminya pada 7 Julai 2022 bahawa manga ini akan berakhir tidak lama lagi dengan berkata “siri ini akan berakhir tidak lama lagi tetapi kami akan berikan yang terbaik bersama ONE sensei.”

森川先生、つくし先生、ご覧いただきありがとうございます！過分なお言葉、恐縮です🙏✨このシリーズも決着目前ですがONE先生と共に頑張ります！つくし先生、メイドインアビス２期放送開始おめでとうございます！今日アマプラでチェックさせていただきますー！— 村田雄介 (@NEBU_KURO) July 6, 2022

Apa pendapat anda berkenaan One-Punch Man bab 167 yang menampilkan Saitama sangat serius dan mengamuk sehingga bulan Jupiter hancur. Kongsikan pendapat anda di ruangan komen. Untuk mendapatkan lebih banyak berita mengenai One-Punch Man, sila klik pautan ini.
Jangan lupa untuk ikuti kami di TikTok!
  @gamersantaimy
Tags: One-Punch Man


Ulasan Asus Vivobook 15 (K513E): Nipis, elegan, & mampu “gaming’!

Jika mahukan peranti yang ringan dan nipis, tapi berkuasa, komputer riba Asus ini sangat sesuai untuk anda! Asus VivoBook 15 (K513E) adalah komputer riba berkualiti yang mengikuti trend Ultrabook tanpa memaksa pengguna untuk mengeluarkan duit yang banyak.

Lebih penting lagi, ia menawarkan paparan 15.6 inci yang cukup besar serta prestasi CPU/GPU yang bagus. Selain daripada ringan, ia membuktikan dapat bersaing dengan komputer riba lain  – sama ada untuk melakukan pengeditan foto mudah atau sesi “light gaming“. Inilah ulasan saya untuk Asus VivoBook 15 (K513E)!

Reka bentuk & Penampilan
ASUS VivoBook 15 K513 datang dalam tiga pilihan warna iaitu Indie Black, Transparent Silver dan Hearty Gold. Secara keseluruhan, ia mempunyai reka bentuk minimalis dengan penampilan yang elegan tetapi saya sarankan Hearty Gold untuk sesiapa yang ingin sesuatu yang lebih menarik. Menurut ASUS, ia diperbuat menggunakan campuran aloi aluminium dan plastik untuk reka bentuk yang ringan namun tahan lama. Cuma ia terasa agak plastik dan mudah meninggalkan cap jari.

1 of  3

-
+

Apabila membuka penutup, anda dapat melihat papan kekunci lengkap dengan Numpad dan backlighting putih, trackpad dengan pengimbas cap jari. Perlu diperhatikan bahawa kekunci anak panah agak kecil, dan kekunci Enter mempunyai garisan luaran kuning seperti komputer riba VivoBook lain. Butang kuasa pula terletak di atas kekunci Num Lock. Di bahagian bawah, peranti mempunyai dua bahagian pembesar suara, lubang udara dan empat kaki untuk membantu pengaliran udara.
Paparan

Asus VivoBook 15 menggunakan paparan IPS 15.6 inci NanoEdge FHD dengan kadar penyegaran 60Hz, sudut tontonan hingga 178°, dan nisbah skrin-ke-badan sebanyak 84%. Sudut dan warna paparan agak baik tetapi sekiranya anda melakukan banyak kerja kreatif yang memerlukan ketepatan warna, ini bukanlah yang paling sesuai, kerana ia lebih kepada “basic editing“.
Selain visual yang terang, komputer riba ini juga dilengkapi dengan beberapa fitur untuk meningkatkan kualiti hidup seperti TUV Rheinland Eye Care, yang menjaga mata pengguna ketika menghabiskan masa bekerja di depan komputer riba. Asus juga masukkan teknologi Tru2Life, yang meningkatkan kejelasan, warna, dan kontras dengan memintas isyarat gambar dan video ke panel, lalu menganalisis setiap piksel dalam bingkai untuk mengoptimumkan kualiti gambar terbaik.
Papan Kekunci & Sambungan I/O

1 of  2

-
+

Bagi papan kekunci, saya sebenarnya amat menyukainya. Kualiti bahan amat sesuai dengan cara penulisan saya yang ganas, ia mempunyai kekunci yang responsif, dan kita mendapat Numpad yang sukar untuk dijumpai di komputer riba jenis kecil. Secara umum, ia selesa untuk digunakan tetapi pengguna lain mungkin memerlukan sedikit masa untuk membiasakan diri dengan kekunci anak panah yang kecil. Touchpad pun berfungsi dengan lancar (tiada apa yang istimewa) dan bersama fitur pengimbas cap jari, pengguna dapat memastikan peranti mereka selamat serta memudahkan kita untuk “login“.
Bagi sambungan I/O, anda akan melihat dua port USB Type-A dan penunjuk LED di sebelah kiri. Di sebelah kanan, anda akan melihat pembaca kad MicroSD, bicu audio 3.5 mm, port USB Type-C, port USB Type-A, port HDMI, dan port pengecasan. Kebanyakan port diletakkan di sebelah kanan komputer riba dan sekiranya saya menyambungkan komputer riba ke pelbagai periferal lain seperti monitor, pendrive, headset, dan lain-lain, saya tidak ada banyak ruang untuk gerakkan tangan dengan tetikus. Itu sahaja yang saya ingin mengadu tentang bahagian ini.
Prestasi, Benchmark & Gaming

Untuk mereka yang merisaukan prestasi, Asus VivoBook 15 mempunyai Asus Intelligent Performance Technology, atau juga dikenali sebagai AIPT. Tugasnya ialah untuk menetapkan nilai prosesor Power Limit 1 daripada 15 hingga 28 watt untuk meningkatkan prestasi keseluruhan bagi peningkatan 40%. Untuk mengaktifkannya, buka perisian MyASUS, dan ubah tetapan bateri kepada “Performance Mode“. Ia juga menjanjikan jangka hayat bateri yang lebih lama dengan penggunaan kuasa yang lebih baik, serta operasi yang lebih senyap dan suhu yang lebih sejuk dengan kipas IceBlade baru, yang mempunyai hingga 87 bilah berukuran hanya 0.2 hingga 0.3 mm.
ASUS VivoBook 15 K513 dikuasakan oleh CPU Intel Core i5-1135G7, yang mempunyai Intel Iris Xe iGPU, dan NVIDIA GeForce MX350 dGPU. Untuk memori, ia mempunyai RAM 8GB DDR4 RAM 3200MHz dan 512GB Intel 660p NVMe SSD. CPU dan GPU sebenarnya sangat bagus untuk sebuah peranti “produktiviti“, tetapi anda mungkin boleh tambahkan lagi RAM untuk pengalaman yang lebih baik.
Berikut adalah beberapa benchmark yang saya jalankan di Asus VivoBook 15 K513:
Cinebench R20
3DMark

1 of  2

-
+

PCMark 10

1 of  3

-
+

Ketiga-tiga benchmarh menunjukkan prestasi sederhana atau “below-par“. Keputusan ini sebenarnya sangat jelas lagi-lagi kalau saya membandingkannya dengan CPU i7 atau i9. GeForce MX350 juga bukanlah GPU yang sesuai untuk aktiviti berat tetapi memandangkan ASUS VivoBook 15 K513 direka ke arah produktiviti, saya rasa ia cukup bagus.
Tapi bagaimanakah prestasinya dalam “gaming“? Saya menguji tiga permainan iaitu Genshin Impact, Troy: A Total War Saga, dan Rocket League. Daripada hasil kajian, saya sangat-sangat terkejut untuk melihat peranti mampu menyokong setiap permainan. Tanpa banyak masalah, Genhsin Impact mampu bermain pada tetapan sederhana dengan anggaran FPS antara 35-40. Sudah tentu, tetapan rendah adalah pilihan terbaik untuk prestasi yang optimum.
Di Troy: A Total War Saga, saya menggunakan “in-game benchmark” untuk menguji grafik permainan. In-game benchmark tersebut akan menganalisis sistem dan meletakkan tetapan yang sesuai. Selepas selesai, permainan ditetapkan hanya mampu menyokong tetapan sederhana. Untuk permainan terakhir, saya mencuba Rocket League dan tidak sangka ia boleh bermain dengan lancar pada tetapan tinggi. Ini ialah keputusan yang paling mengejutkan bagi saya.
Genshin Impact

1 of  3

-
+

Troy: A Total War Saga

1 of  3

-
+

Rocket League

1 of  3

-
+

1.

2.

3.

Perisian MyASUS

MyASUS merupakan perisian yang membantu pengguna memantau keadaan peranti. Di sini, anda boleh mengemas kini driver, menukar tetapan kipas, memilih mod pengecasan pilihan, membuat diagnosis pada sistem dan banyak lagi. Anda bahkan boleh mengubah suai tetapan paparan seperti mod warna dan intensiti cahaya biru melalui ASUS Splendid. Fitur Wi-Fi SmartConnect juga sangat membantu kerana secara automatik akan menyambung ke internet dengan isyarat terbaik. Ini adalah perisian yang sangat berguna dan mudah untuk difahami.

Satu lagi perisian menarik ialah Link to MyASUS, yang menghubungkan komputer riba ke telefon pintar anda secara wayarles. Ini sangat bagus kerana anda dengan mudah dapat memindahkan fail, mencerminkan skrin, melakukan panggilan telefon dan banyak lagi menggunakan komputer riba. Saya sendiri yakin ramai akan mendapat manfaat daripada fitur ini.
Bateri & Audio

Bateri 42Wh Asus VivoBook 15 boleh bertahan selama kira-kira hampir 11 jam sehari untuk penggunaan santai. Hayat bateri adalah salah satu kawasan yang kita letak harapan tinggi memandangkan ia direka dengan tujuan untuk produktiviti. Secara khususnya, ia mampu bertahan selama Ultrabook daripada laporan bateri Windows PowerShell.

Di samping itu, Asus VivoBook 15 mempunyai dua pembesar suara stereo yang diselaraskan oleh Harman Kardon. Kelantangan amat tinggi dan jelas, dan menjadikannya bagus untuk apa-apa panggilan persidangan. Mungkin tidak begitu penting, tetapi ia mempunyai bass yang “boleh bla” walaupun bukan antara yang terbaik. Dengan aplikasi DTS, ia menawarkan beberapa tetapan yang sesuai dengan jenis kerja yang anda lakukan seperti mendengar lagu, menonton movie, atau bermain game.
Pendapat

Dengan harga RM3,299, Asus VivoBook 15 (K513E) menawarkan nilai yang cukup baik kerana hadir dengan pemproses generasi ke-11, dan Nvidia GeForce MX350 supaya anda dapat menikmati proses kerja yang lancar, sesi “gaming” ringan, dan banyak lagi. Reka bentuk nipis pun memudahkan kita untuk membawanya ke mana sahaja, dan storan SSD PCIe 512GB sudah banyak untuk kita menyimpan semua data penting. Penambahan pengimbas cap jari di trackpad juga menjadikannya bagus jika anda ingin cepat memakai PC sambil menjaga keselamatan data.
ASUS VivoBook 15 K513 adalah komputer riba “portable” yang bagus untuk mereka yang mencari sesuatu yang berprestasi pada harga yang berpatutan. Dengan nilai harga RM3,299, saya akan mengesyorkan anda untuk letakkan produk ini dalam “wishlist” sekiranya sedang mencari komputer riba baru. Jika berminat, sila layar halaman Shopee, atau laman web rasmi ASUS.
Spesifikasi menurut laman web rasmi:

Processor
Intel® Core i5-1135G7

Graphics
NVIDIA® GeForce® MX350 with 2 GB GDDR5 VRAM

Display
15.6″ (16:9) FHD (1920×1080) IPS with wide 178° view
Anti-Glare Panel with 45% NTSC
NanoEdge display
84% screen-to-body ratio

RAM
8GB 3200MHz DDR4

Storage
512 GB PCIe® SSD

I/O
1x USB 3.2 Gen 1 Type-A
1x USB 3.2 Gen 1 Type C (DT only)
2x USB 2.0
1x HDMI
1x Audio Jack Combo
1x Micro SD Card reader

Battery
42 Wh Li-prismatic battery (3-cells)

Dimensions
359 x 235 x 17.9 mm

Weight
1.7 kg

Colours
Indie Black / Transparent Silver / Hearty Gold

RRP
RM 3,299

Jangan lupa untuk ikuti kami di TikTok!
  @gamersantaimy
Tags: AsusAsus VivoBook 15Asus VivoBook 15 K513EreviewulasanUltrabook